Ravi kumar's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ravi kumar's Likes Ravi kumar's Page\nशशि कुमार सिंह (SHASHI) leftacomment for Ravi kumar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 3, 2012शशि कुमार सिंह (SHASHI) leftacomment for Ravi kumar"प्रणाम आ जय भोजपुरी\nजय भोजपुरी"Sep 3, 2011Rajeev Mishra "राजीव भोजपुरिया" leftacomment for Ravi kumar"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 3, 2011जय भोजपुरी leftacomment for Ravi kumar"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Aug 11, 2011Rajeev Mishra "राजीव भोजपुरिया" leftacomment for Ravi kumar"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Aug 7, 2011Ravi kumar postedastatus"acha geet likhe ke ba aur bhojpuri ke aagu badhawe ke ba."Aug 5, 2011 0\nRavi kumar updated their profile photoAug 5, 2011Ravi kumar is nowamember of JaiBhojpuri.comAug 5, 2011 Welcome Them! RSS\ni am bhojpuri, hindi. punjabi lyricst .\ni have super duper hit song\nAt 6:48pm on September 3, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nजय भोजपुरी At 12:28am on September 3, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 9:36pm on August 11, 2011, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी At 1:10am on August 7, 2011, Rajeev Mishra "राजीव भोजपुरिया" said… प्रणाम भाई जी ,


एक चटकन कऽ दाम - डॉ० उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome अनुवाद डा उमेशजी ओझा Katha एक चटकन कऽ दाम - डॉ० उमेशजी ओझा\nएक चटकन कऽ दाम - डॉ० उमेशजी ओझा\nउमेश जी कऽ ई कहानी 'एक चटकन कऽ दाम' उँहे कऽ हिन्दी कऽ एगो कहानी 'एक तमाचे की कीमत' क अनुबाद हऽ जेवन जुलाई 2014 के राष्ट्र संवाद नाँव कऽ एगो पत्रिका में छपल रहे। एगो बढिया परियास बा अनुबाद के। एह कहानी के असल कहानी के सोझा रखि के पढला पर ई लागता कि ई कहानी अउरी बढिया हो सकत रहलि हऽ बाकिर कई बेर अनुबाद के बेरा लेखक के सीमा होला औरी इहे एह कहानी के सङगे भइल बा। कहानी थोरकी सा कहीं-कहीं कमजोर हो जात बे बाकिर कहानी कहे अउरी बिसय बढिया बा।\nरमेश बंशीपुर हाई स्कूल के प्रधानाध्यापक श्याम जी के बड लईका हवन. श्यामजी के पांच लईका आ तिनगो बेटी बाडिस. रमेश बंशीपुर ब्लाक में ही क्लर्क के काम करेले . श्यामजी आपन बड बेटा के बिआह ठीक कके बड़ी खुश रहन. आखिर खुश काहे ना होखस उनका पढ़ल लिखल पतोही जे मिलत रहे. उनकर होखेवाले भी राधेपुर हाई स्कूल के प्रधानाध्यापक सुरेशजी के पढ़ल लिखल लईकी सीमा जे रहली. दुनो परिवार जोड़ जुगुत एक बराबरे रहे. दुनो परिवार बिआह ठीक कके बड़ी खुश लागत रहे लोग.\nसुरेशजी के ठीक उलटा श्यामजी के छोट परिवार सुखी परिवार के ध्यान में राखत एगो बेटी आ दुगो बेटा. सभ मिलाके ऊ पांच परिवार रहलन. सुरेशजी भी आपन बेटी के बिआह पढ़ल लिखल घर में आ नोकरी वाला लईका से ठीक कके बहुते खूब खुश रहले. उनकर गोड जमीन प ना पडत रहे.\nसीमा के सुनरता के कतनो बडाई कइल जाओ कम होई. ऊ दुबर पातर, बाल करिया ठेहुना के छुअत, जेकरा से ऊ नागिन निहन लागत रही. उनकर सुनरता प मोहित होक त श्यामजी आपन बेटा के बिआह सीमा से ठीक कइले. बदले में एको फूटी कऊडी भी दहेज़ में ना लिहले.\nदेखत-देखत रमेश के बिआह के दिन नजदीक आ गइल.\nरमेश के बिआह में दुनो मरद मेहरारू के खुबे आशिर्वाद मिलल. ई सभ के बीच रमेश आपन काका के एकदमे भुला गइल रहले. ओह दिन एक बेर भी रमेश आपन काका के हाल चाल ना पूछ पवले. रमेश के ई चाल से उनकर मनराखन काका बड़ी खिझिया गइल रहले.\nआपन बिआह में मिलल आशिर्वाद से रमेश अपने के अमर समझे लागल रहले. ऊ आपन अमरत्व के आपन दोस्त ईआरन से कही के आपन मन के बात उज्जागर करस कि उनका त बिआह में जुटल बड बुजुर्ग, देवी देवता के ढेरी आशिर्वाद मिलल बा, उनका अब कुछ नइखे हो सकत ऊ त अमर हो गइल बाड़े अमर.\nदोसरा ओरी नया घर में आइल रमेश के बहुरिया सीमा के ख़राब हाल रहे. ऊ आपन ससुराल में आपन माई-बाबूजी के कोसत रही........कि बाबूजी उनकर बिआह काहाँ कऽ देले बाडन. उनका घर में त उनकर माईओ काम में हाथ बटावत रही. एहिजा त परिवारों बड बा. आ उनकर साथ देबेवालो केहू नईखे. घर के सभ काम अकेले ही करके पडत बा. काम कईला से समय ना मिलला कऽ चलते उनका आपन मरद से बतियावहूँ कऽ समय नइखे मिलत. एक दिन उनकर मरद रसोई घर के लगे आके उनकर गाल पकड़ी के पुछले कि का हाल बा. आ आपन काम प चली गइले. बस उनकर सास देख लिहली.\n“का रे बहुरिया घर नइखे जे ई बेपरदा सभ हो रहल बा? कह त घरन के परदा सभ नोचवा दिहीं. का भगवान कइसन कलियूग आ गइल बा कि बड छोट के तनिको लाज नइखे.”\nसीमा लजा के रसोई घर के भीतरी चलि गइली.\nरमेश के गईला के बाद सीमा आपन सपना में डूब गइले कि का सोचले रही का हो गइल? उनकर बाबूजी ई घर के बारे में का-का बढ़ी-चढ़ी के बतवले रही कि लईका ब्लाक में काम करेला ढेरी दरमाहा मिलेला. आपन परिवार के बढ़िया से देख-रेख करि लिही. बाकी एहिजा त उलटा बा. बड परिवार आ भाई-बहिन में बड होखला के चलते रमेश सीमा के समय ना दे पावत रहले. जेकरा से सीमा आपन जिनगी उदास महसूस करत रहली. ऊ कई हाली रमेश के समझावे के परियास कइली कि ऊ उनका के भी कुछ समय देस. एही में एक दिन सीमा अपनी मरद से कहली - “सुनीजी बिआह रउरा कइले बानी ना कि राउर घर.....”\nबाकि ई सभ के कवनो असर रमेश प ना पडल.\nदेखत- देखत एक बरिस बीत गइल. एह एक बरिस में सीमा बड़ी मुसीबत से लड़्त रहली. जइसे घर के बड पतोही होखे के चलते आपन सास के रोज तेल लगावास, ननद के नेहाइल कपड़ा तक धोअस, सभ केहू के जूठा बरतनों साफ करस. ओह एक बरिस में उनकर कबही तबीअत खराब हो जा त केहू उनकर हाल चालो ना पूछत रहे. एहिजा तक कि रमेश आपन काम से देर राती तकले आवस त आवते बिछावन प गिरते सूत जासु. उनकर परेशानी देखिके सीमा उनका के जगावातो ना रही. उनका बगल में अपने आपके कोसत कवनो राती जागी के त कवनो राती सूत के बितावत रही.\nघर के काम करत-करत सीमा अब थाक गइल रही. एक दिन सीमा रमेश से बोलली –\n“एजी सुनतबानी रउरा से कुछ बतिआवेके बा.”\nरमेशो ख़ुशी से बोलले - “का कहेके बा रानी बोल?”\n“राउर घर के काम करत-करत थाकी गइल बानी. रउरा लगे हमरा से बातो करे के समय नइखे. आवते बिछावन प ढेरी हो जात बानी. हमरो थकानी होला. एह घर में हमार थकानी आ तबियत ख़राब होखला से केहू के कवनो मतलब नइखे. हमार केहू हाल चालो ना पूछे. ना ही कबो खाना खाएके”.\nरमेश चुपचाप सीमा के बात सुनत रहले।\n“एक वरिस में हमार नईहर के छोड़ी के केहू एगो साडी भी ना दिहल. आखिर हमरो मन करेला कि हमहू आपन ससुराल के आ राउर दिहल साडी पहिनती. बाकी अईसन नइखे हो सकत एहिजा.........एगो काम करी ररुआ त नोकरी करते बानी परिवार बढ़िया से राख सकत बानी, काहे ना अलग घर भाडा प लेके रहिजा.’’\nरमेश चुपचाप सीमा के बात सुनिके घर से निकले लगले, त पीछे से सीमा बोलली - “ सुनत बानी काँहे कुछ नइखी बोलत? का करब।? आखिर कुछू बोलि के त जाईं.” रमेश बिना कुछ बोलले घर से निकल गइले.\nओह दिन रमेश के आपन काम प तनिको मन ना लागत रहे. आपन जोरू के सभ बात उनका दिमाग प सिनेमा के रील निहन घुमल चलल जात रहे. रमेश सोचे लागले आखिर सीमा ठीके त कहत बाड़ी, आखिर अतना दिन में उनकर दुःख तकलीफ के हमहू त नइखी पुछले. उहो त इनसान हई. आखिर उनको त थकान होला, ओकरो भीतरी त खून बा, ऊ सभके काम करेले, आ ओकरा के केहू खाए तक ले ना पूछेला, काहे ना अलगे भाडा प घर लेली, आ सीमा के साथे रहीं. तबही रमेश के धेयान आपन माई बाबूजी के ओरी गइल, आ उनकर सोचल सभ बालू के रेत निहन ढहत लउके लागल, ऊ सोच में पड़ गइले कि आखिर ऊ घर के सबसे बड बाड़े, जब उहे घर छोड़ी के अलग हो जइहें त उनकर चारो भाई का करिहे? अइसे तऽ एकदम से उनकर घर बिखर जाई. बहिनियो सभ के बिआह करके बा. बाबूजी अकेले परि जाइब.\nरमेश रोज सीमा के बात के उधेड़बुन में रहे लगले. आखिर करस त का करस? एक ओरी उनकर सीमा त दोसर ओरी माई-बाबूजी आ भाई-बहिन. ऊ जास त केने जास? अब उनकर मन कवनो काम में ना लागत रहे. भीतरे भीतर घुटत रहले.\nरमेश जब घरे आवस त सीमा आपन बात लेके बईठ जात रही. घर से अलग रहे के बात कहत रही. उहे सब बात सोचत-सोचत रमेश भीतरी से एकदम टूट गइल रहले. ऊ फैसला ना कऽ पावत रहलें कि आखिर करस त करस का?\nएक दिन रमेश आपन डिउटी से घरे अइले त उनकर धरमपत्नी फेरु से उहे सवाल लेके बइठ गइली.\n“रमेश, आखिर बोलत कहे नइखी अइसन जिनगी अब हमरा से सहल नइखे जात, कुछो त बोली कि का करके बा? अईसन कइल जाव कि हमहूँ पढ़ल।-लिखल बानी कहीं नोकरी कर सकत बानी. हमरो के कहीं नोकरी लगवा दिहीं, जेसे हमार समय भी पार हो जाई. आ कुछ पइसो आई. घर भी ठीक से चली. बाबूजी के हाथो मजबूत हो जाई.”\nअबकी हाली रमेश झुझलात बोलले\n“देख सीमा हम घर के बड बानी, ना त हम अलग रही सकत बानी, ना त हम तहरा के नोकरी करके के आपन मंजूरी दे सकत बानी. तहरा एही घर में रहेके बा, आ सभ केहुके सभ कुछ सहेके आ सुनके बा, सुनलू.”\n“ हम यह घर में नइखी रह सकत, घर छोड़ के चलि जाइब .”\n“चलि जा। अब तहरा के तहार बाबुजीओ ना पूछिहें”\nरमेश बोलि के आपन घर से बहरी आपन काका के लगे गइलें.\nरमेश के देखते मनराखन काका तपाक से रमेश के टोकले,\n“कारे रमेशवा मूँह काँहे लटकवले बाड़े. कुछ भइल हऽ का?”\nओकरा बाद रमेश आपन सीमा के साथ भइल सभ बात आपन मनराखन काका से कह दिहले.”\n“रमेश, बहुरिया के कहल एक दमे नु सही बा. बाकी तहरो मजबूरी बा कि तू अलग रही नइख सकत. माई-बाबूजी के छोड़ के अलग रहल भी सही नइखे. आखिर ऊ लोगन के भी त कुछ अधिकार बा तहरा प. अइसन काहे नइख करत कि आपन बाबूजी से बतिआ के बहुरिया के कही नोकरी लागवा दऽ. जेकरा से घर में शांति भी बनल रही और बहुरिया भी दिन भर आपन नोकरी प रही जेकरा से ओकर मन भी लागल रही.”\n“का कहत बानी काका? परिवार के बड होये के चलते हम आपन मेहरारू के नोकरी करे खातिर मंजूरी नईखी दे सकत. भाई और गाँव के लोग का कहिहे कि अब आपन नोकरी से पेट न।इखे भरत त आपन जोरू के नोकरी करे खातिर भेज दिहलस? ना काका ना अईसन ना होई.”\nरमेश ओहिजा से सीधे आपन नोकरी प चली गइले. साँझिके घरे अइलें तऽ फेरु से सीमा आपन उहे बात दोहरवली. रमेश, सीमा के बात सुन-सुन के ऊबिया गइल रहलें. कुछ बोलत ना रहले. चुपचाप बइठल आपन बिआह में मिलल ऊ सभ आशिर्वादन के सोचत रहले कि ऊ आशिर्वादन से ऊ अपने आप के अमर समझे लगले रहन आजू उहे आशीर्वाद उनका अभिशाप लागत रहे.\nतबही सीमा, रमेश के पकड़ी के जोर से झकझोरत पुछली -\n“का करके बा कही, तनिको नइखे सहल जात. जवन करके बा आजुये फइसला करीं.”\nअतना सुने के रहे कि रमेश एगो जोरदार चटकन सीमा के गाल प लगा दिहले. चटकन लागते सीमा बिना कुछ केकरो से बोलले आपन बाबूजी के फोन से बतवली कि रमेश उनका से दहेज़ के दू लाख रुपया मागत बाडन, जब हम मना कइनी हँ तऽ हमरा साथे मारपीट कइले हँ। रउरा आई आ रमेश के समझाई.”\nआपन बेटी के पुकार सुनिके सुरेशजी आपन बेटी के ससुराल आ धमकले. सुरेश जी के आवते श्याम जी से बोलनी\n“बेटी सीमा के बोलाई ”.\n“का बात हऽ? सुरेशजी.”\n“कुछ ना पहिले सीमा के बोलाई ”\nरमेश आपन नोकरी प गइले रहले.\nश्यामजी आपन बेटा बहु के बीच भइल बताबती से अनजान आपन बहु के आवाज़ लगवलें\n“अरे ये सीमा तनी दुआर प त आवऽ”\nसीमा दुआर प आवते आपन बाबूजी के देखि के खुबे खुश होत उनकर गोड छूके गोड लगली.\nतबही श्यामजी बोलनी, “देख सीमा सुरेशजी बहुते खिझिआइल लागत बानी. का बात बा तुही बताव।?”\nसीमा आपन बाबूजी के ओरी घूमके “बाबूजी रमेश दहेज़ के दू लाख रूपया मांगत बानी, जब उनकर बात ना मननिहा त हमरा के मारपीट कइले हँ।”\n“अईसन नईखे हो सकत बहु! जब अइसन बात रहे त पाहिले तहरा हमरा से कहल चाहत रहे. ना। रमेश ईसन नइखे कर सकत। कुछ अउरी बात होई?”\nसुरेशजी बोले लगन -\n“त राउए बता दिही, का बात बा? एहिजा त साफ लउकत बा कि अबही बिआह के एक बारिस भी नइखे भइल, राउआ सभे हमार बेटी के संगे मारपीट भी करे लगनी. ई बड़ी शरम के बात बा कि दहेज के पइसा भी मांगल जात बा.”\n“अगर अइसन राउआ बुझात बा त हम रमेश से बात करब। राउआ रुकीं। रमेश के बोलावत बानी.”\n“ना ईन्तजार का करके बा? हम आपन बेटी के बिआह रउआ किहें क के गड़हा में गिर गइल बानी। राउआ आपन बेटा से बात करत रही हम आपन बेटी सीमा के लेके जात बानी.”\n“ना अईसन मत करी एगो मोका त हमरा के दिही कि हम आपन बेटा से बात क के सही बात के जानकारी ले सकी.”\nबाकी सुरेश जी आउर सीमा प श्याम जी के बात के कवनो असर ना पडल, आ ऊ लोग श्यामजी के घर से चली गइले.\nसीमा आपन नइहर पहुचते आपन घर के लोग से बात कइली त सभ केहू एके सलाह दिहल केस करके, ओकरा बाद ऊ लोग सीमा के पति, सास, ससुर, देवर, ननद प दहेज़ मांगे खातिर तंग करके आ उनका नइहर आके उनका साथे मारपीट करके के दोष लगाके झूठ केस कऽ दिहलें.\nरमेश जब घरे अइले, त उनकर बाबूजी एगो जोरदार चटकन उनका गाल प लगा दिहले.\n“तू जानत बाड़ऽ आजू सुरेशजी आइल रहलन॥ भला बुरा कहिके सीमा के आपन साथे लेके चली गइले. तहरा दहेजे मांगे के रहे त हमरा से मांगी लिहित।.”\nआपन बाबूजी के बात सुनिके रमेश के त काठ मारी दिहलस. रमेश लकड़ी के बुत बनल आपन बाबूजी के बगल में बइठल उनकर डाट चुपचाप सुनल जात रहन. आ आपन सीमा के साथे घटल घटना के सोचे लागले. थोड़ी देर बाद जब उनकर बाबूजी शांत भइले त उनकर दाढ़ी पकड़ी के बोलले\n“बाबूजी हमरा प विश्वास नइखे? हम ईसन कर सकत बानी?”\nओकरा बाद धीरे-धीरे रमेश आपन सभ बात बाबूजी के बता दिहले.\nश्यामजी, आपन बेटा के पीठ ठोकी के कहले बढ़िया कइले बेटा, चल अब जवन होई देखल जाई. हम तहरा साथे बानी.\nकुछ दिन बाद एगो लिफाफा श्यामजी के मिलल, लिफाफा खोलके देखते सन रह गइले, सोचे लागले कि अतना पढ़ल लिखल स्कूल के प्रधानाधेयापक अतना निचे गिर सकत बा? बिना बात के जाने अतना बड कदम उठा लिहले. आखिर ऊ आपन बेटी के जिनगी बरबाद करे प तुल गइल बाड़े. ऊ लिफाफा में अउरू कुछ ना रहे ओह में कोर्ट में कइल केस के नोटिस रहे. आपन बेटा, बहु के जिनगी उजड़त देखि के श्यामजी से रहल ना गइल. आ पहुच गइले आप समधी के गाँव राधेपुर.\nसुरेशजी आपन समधी श्यामजी के देखते आगि बबूला होत उनका के आपन दुआर प चढ़े से पहिलही टोकले\n“ओहिजे रुकी श्यामजी दुआर प मत चढबी”.\n“खिझिआई मत समधीजी, रउरा से कुछ बात करके बा, हम रउरा के रमेश आ सीमा के बीच भइल बात के सचाई बतावल चाहत बानी.”\n“श्यामजी चल जाईं एहिजा से, आपन सचाई अपने पास राखी. हमरा कुछ नइखे सुनके, दुआर प चढबी त ठीक ना होई?”\n“ठीक बा रउरा नइखे सुने के त मत सुनी. बाकी जात-जात अतने कहब कि अबही समय बा आपन बेटी के जिनगी बरबाद मत होखे दिही.”\nआखिर में श्यामजी आपन समधी के गाँव से बेईज्जत होके आपन गाँव आपस आ गइले।.\nकुछे दिन बाद सीमा के कोर्ट में कइल केस के सुनवाई चले लागल. करीब छः महिना बाद जज साहेब दुनो ओरिके बात सुनके, उनका अब आपन फैसला सुनावे के रहे.\nजज साहेब, “दुनो पक्ष को आखिरी मौका दिया जाता है, क्यों कि लड़की के जिन्दगी का सवाल है. आप लोग आपस में बात कर दोपहर बाद बताये उसके बाद फैसला सूना दिया जाएगा.”\nअतना जज साहेब के कहत भइल कि तपाक से श्यामजी आपन बेटा पतोही के ओरी देखत, सुरेशजी के ओरी लपकते बोलले, “ सुरेशजी अबहियो समय बा घटना के सचाई के जानी आ आपन बेटी के जिनगी खातिर समझोता क लिही.”\n“आगे मत बढ़ी श्यामजी समझोता करके त सवाले नइखे. रउरा आपन बेटा के जिनगी देखि, हम आपना बेटी के.”\nश्यामजी आपन बेटा पतोही के जिनगी बचावे खातिर, आखिरी पासा आपन पतोही के ओरी फेकले, “बेटी सीमा अब तू आपन बंद दिमाग के शांति से खोल आ सोच कि तोहरा दुनो बेकत में का अतना बात हो गइल रहे कि तू लोग एहिजा तकले पहुच गईल लो. अबहियो मोका बा, आपन जिनगी के फैसला खुद कर कि का तू तलाक लेके अकेले जिनगी जी सकत बाडू ? ”\nआपन बेटी से श्यामजी के बात करत देखि के सुरेशजी आके श्यामजी के बुरा भला कहे लगले, सीमा चुपचाप सब देखत रहली बाकी एको शब्द ना बोलली.\nतबही कोर्ट से दुनो पक्ष के हाजिर होखेके आवाज़ आइल, दुनो पक्ष कोर्ट में हाजिर हो गइल. कोर्ट द्वारा लइकी पक्ष से आखिरी सलाह मांगल गइल, एह प लइकी के बाबूजी सुरेशजी कहले कि जज साहेब हमनी के बात कलेले बानी हमार बेटी ऊ लोग के साथे ना रही. फइसला सुनावल जाव.\nजज साहेब कहले कि, “दोनों पक्षों को सुनने के बाद कोर्ट ईस नतीजे पर पहुँची है कि लड़का लड़की अब आपन वैवाहिक जीवन व्यतीत करना नहीं चाहते है, ।सलिए न्यायालय तलाक मंजूर .............,”\nतबही सीमा जोर से चिलइली, “रुकी जज साहेब.”\n“हमनिके, हमरा मरद के मारला के एक चटकन के दाम अतना महंगा मत दिही, हम त आपन बाबूजी से खाली आपन पति के समझावे के कहले रही. बाकी एहिजा त हमनिके जिनगीये उजारे के बाज़ार लागल बा. हमनी के अलग मत करी हमरा आपन पति से कवनो शिकायत नइखे. हम आपन पति के साथे रहल चाहत बानी.” अतना कहिके सीमा फफक-फफक के रोये लगली, रमेश सीमा के लगे जाके उनका के आपन छाती से लगाके उहो राये लगले. अब दुने के आपन गलती के अनुमान हो गइल रहे. तबही श्यामजी आपन बेटा पतोही के चुप करावत पेयार से उनका माथा प हाथ फेरत कहले कि..........\n“देखि सुरेश जी हमार बहु अब राउर बेटी ना हई. इनका में हमरा घर के संस्कार आ गइल बा. आजू हम गर्व से कही सकत बानी कि सीमा हमर बहु ना बेटी हई.”\nश्यामजी आपन बेटा बहु के लेके एगो नया जीवन जिए खातिर शुरुआत करके आशीर्वाद देत चली गइले. आजू ऊ लोग के एगो बेटा भी बा आ दुनो के बीच कवनो शिकायत नइखे.


अक्षरा सिंह पवन सिंह फेरू साथ साथ – Anjoria\nअक्षरा सिंह पवन सिंह फेरू साथ साथ\nसिनेमा भोजपुरी के जानल मानल अदाकारा आ फिलिम के सफलता के गारंटी मानल जाए वाली अभिनेत्री अक्षरा सिंह एक बेर फेरू गायक अभिनेता पवन सिंह संगे नजर आवेवाली बाड़ी. एह जोड़ी के एह से पहिले बजरंग में देखल गइल रहे आ अब देखल जाई “बनारसवाली” में.\nआराधना सिने विजन के बैनर तले निर्माता आ निर्देशक शशि दुबे के एह फिलिम में अक्षरा सिंह केंद्रीय भूमिका में बाड़ी. बतावे जोग बा कि अक्षरा के कैरियर रविकिशन संगे फिलिम “सत्यमेव जयते” से शुरू भइल रहे. अक्षरा सिंह के हालिया रिलीज़ फिलिम “एक बिहारी सौ पे भारी” आ “कालिया” बॉक्स ऑफिस पर निकहा बिजनेस बिटोरली सँ. एहसे पहिले “बजरंग” फिलिमो हिट साबित भइल रहे.\nअबहीं “बनारसवाली” प्री प्रोडक्शन दौर में बा बाकिर जल्दिए ई फ्लोर पर जाई. एही फिलिम का तरह एगो अउर महिला प्रधान फिलिम में अक्षरा के केन्द्रीय भूमिका में अनुभव मोशन पिक्चर्स साइन कइले बा.\nविराज भट्ट स्टारर ‘मर्द तांगेवाला’ के जलवा बिहार में बरक़रार\nरायपुर के डांस बार में मिलली गुंजन पन्त


मनोरंजन से भरपूर ‘भाई जी’ – Anjoria\nमनोरंजन से भरपूर ‘भाई जी’\nबिहार के बाहुबलियन के एगो अउर कहानी ए. स्क्वायर प्रोडक्शन के बैनर में बनल भोजपुरी फिल्म ‘भाई जी’ में पेश कइल गइल बा, ई फिलिम एही हफ्ता मुंबई के 16 सिनेमाघरन में एक संगे रिलीज भइल बा. एकर निर्माता विशाल तिवारी अउर सत्या दुबे आ निर्देशक विशाल तिवारी हउवें.\nफिल्म क शुरूआत बिहार के बक्सर शहर से होखत बा जहवाँ विराट सिंह (विराज भट्ट) अपना चाचा (बृजेश त्रिपाठी) के विरासत संभरले बा. बृजेश त्रिपाठी अपना ज़माने के बाहुबली रहलें बाकिर एगो दुर्घटना में उनुका अपाहिज भइल का वाद विराट सिंह बाहुबली बन जाता. विराट सिंह के पुरान दुश्मन अजगर सिंह (दीपक भाटिया) हवे आ दुनु के परिवार एक दोसरा के खून के पियासल हउवें. विराट सिंह के हमेशा अजगर सिंह के हमला के डर समाइल रहेला. ओने अजगर सिंह, विराट सिंह के बहन सानिया (तनुश्री चटर्जी) के मारे के साजिश रचऽता आ एह बदे एगो भड़इत हत्यारा (बिपिन सिंह) के सुपारी दे ता. एने एह बीच प्रेम (विशाल) नाम के एगो आदमी विराट सिंह के हवेली में काम करे आवत बा आ संजोग से ऊ आ सोनिया एक दोसरा से प्यार करे लागत बाड़ें. प्रेम चुपा चोरी सोनिया से शादी कर ले ता जवना बात से विराट सिंह अंजान बा.\nएक दिन विराट सिंह प्रेम के सोनिया के कमरा में देखत बा त ओकरा बर्दाश्त नइखे होत आ ऊ प्रेम के मार पीट के हवेली से भगा दे ता. ओकरा बाद विराट सिंह अपना बहिन सोनिया के एगो महफूज जगह ले जा ता आ एही दौरान अजगर सिंह विराट पर हमला कर के सोनिया के अपना कब्जा में कर ले ता. बाद में विराट सिंह आ प्रेम मिल के अजगर के मार देता बाड़ें आ सोनिया के ओह चंगुल से छोड़ा लेत बाड़ें. कहानी का आखिर में विराट सिंह के पता चलत बा सोनिया आ प्रेम के शादी के बात.\nएह फिल्म में विराज भट्ट कमाल के एक्शन कइले बाड़ें. नायिका तनुश्री चटर्जी आ शिखा अपना अभिनय के बढ़िया छाप छोड़ले बाड़ी. बाकि किरदारन में बृजेश त्रिपाठी, गोपाल राय, दीपक भाटिया, बिपिन सिंह, विनोद मिश्रा, सी.पी. भट्ट सभे बढ़िया काम कइले बा. एह फिल्म से अपना अभिनय कैरियर के शुरुआत करे वाला विशाल तिवारी अपना अदाकारी के जबरदस्त परिचय दिहले बाड़न. देवेन्द्र तिवारी के खूबसूरत फोटोग्राफी आ हीरा यादव के एक्शन तारीफ़ के क़ाबिल बा. पूरा फिल्म पर निर्देशक विशाल तिवारी के निकहा पकड़ झलकत बा. श्याम देहाती मोहक संगीत दिहले बाड़ें.\nढेर दिन बाद दर्शकन के एगो नया तरह के भोजपुरी फिलिम देखे के मिलल बा जवना में एक्शन सीन में नयापन बा. फिल्म मनोरंजन से भरपूर बिया.\n(समरजीत के रपट)\nअंजना सिंह के लाल दुपट्टा वाली के शूटिंग शुरू\nअउरी बिंदास भइली रिंकू घोष


टटको में टटका – Anjoria\nTag: टटको में टटका\nटटको में टटका खबर : 31 अक्टूबर 2014, शुक\nनवम्बर 1, 2014 Editor\n2जी स्पेक्ट्रम घोटाला मामिला में तब के दूरसंचार मंत्री ए. राजा, उनकर पार्टी सहयोगी आ डीएमके सांसद कनिमोझी आ कुछ अउर लोग पर हेराफेरी के आरोप तय क दिहलसि अदालत…\nअक्टूबर 31, 2014 Editor\nबियफे का भोर मे उगत आदित्य के अर्घ देके चार दिन चलेवाला महापर्व छठ के समापन हो गइल. त्रिनिदाद आ टोबैगो में एगो भारतीय मूल के लड़िकी के क्लास मे…\nअक्टूबर 29, 2014 Editor\nछठ महापर्व का तिसरा दिने आजु व्रती लोग नदी तालाब पोखरा समुद्र का किनारे पानी में खड़ा होके डूबत सूरज के अर्घ दिहल. काल्हु सबेरे उगत सूरज के अर्घ दिहला…\nअक्टूबर 28, 2014 Editor\nपिछला दिने पश्चिम बंगाल के दक्षिण परगना जिला में भइल मारपीट का बाद तृणमूल कांग्रेस गोल आजु अपना नेता अराबुल इस्लाम के छह बरीस ला गोल से निकाल दिहलसि. एह…\nअक्टूबर 27, 2014 Editor\nउत्तर प्रदेश लेखपाल संघ के गोहार पर आजु राज्य के लेखपाल बेमियादी हड़ताल पर चल गइले. बस्ती जिला के महुअर गाँव का लगे आजु आगो ट्रक से टकरा के एगो…\nअक्टूबर 26, 2014 Editor\nप्रधानमंत्री नरेन्‍द्र मोदी आजु एनडीए के सांसदन के अपना डेरा प चाय नाश्ता खातिर बोलवले रहले. एह मौका पर शिवसेना के सगरी सांसद मौजूद रहले. पार्टी में पीएम मोदी सभे…\nप्रधानमंत्री नरेन्द्र मोदी आजुु भाजपा मुख्यालय पर बोलावल दिवाली मिलन समारोह में सगरी मीडिया के संपादकन आ भाजपा के बीट पर तैनात पत्रकारन से मिललन. एगो छोट संबोधन दिहला का…\nअक्टूबर 25, 2014 Editor\nविश्वबैंक आ अंतर्राष्ट्रीय मुद्राकोष पर निर्भरता कम करे का मकसद से आजु एशियन इंफ्रास्ट्रक्चर इन्वेस्टमेंट बैंक के शुरूआत करे ला भारत समेत एशिया के 21 गो देश ओकर संस्थापक सदस्य…\nटटको में टटका खबर : 23 अक्टूबर 2014, बियफे\nअक्टूबर 23, 2014 Editor\nछपरा, समस्तीपुर, आ पूर्णिया में नया मेडिकल काॅलेज खोले खातिर बिहार सरकार केन्द्र का संगे समझौता पर दस्तखत करी. एह मेडिकल काॅलेजन खातिर तीन चौथाई धन केन्द्र दी आ बाकी…\nकनाडा के राजधानी ओट्टावा में आजु संसद का नियरा भइल गोलीबारी में एगो सैनिक घवाहिल हो गइल. ओह बेरा कनाडा के प्रधानमंत्री स्टीफन हार्पर संसद में मौजूद रहले. सरदार वल्लभ…\nअक्टूबर 21, 2014 Editor\nमहाराष्ट्र में विधान सभा के चुनाव के बाद सरकार बनावे के कवायद में शिवसेना के पुरनिया नेता सुभाष देसाई आ अनिल देसाई आजु मंगल का दिने दिल्ली में महाराष्ट्र के…


बिहार का हर प्रखण्ड में स्टेडियम बनावल जाई – टटका खबर\nबिहार का हर प्रखण्ड में स्टेडियम बनावल जाई\nबिहार राज्य में खेलकूद के बढ़ावा देबे खातिर मुख्यमंत्री नीतीश कुमार काल्हु पटना में कला संस्कृति आ युवा विभाग के कामकाज के समीक्षा करत ई कहलें कि हर प्रखण्ड में एगो स्टेडियम बनावल जाई. अगिला पाँच साल में ई काम पूरा कर लिहल जाई. कहलन कि बढ़िया खिलाड़ियन के पुलिस आ दोसरा विभागन में नौकरी दिहल जाई आ राष्ट्रीय आ अंतर्राष्ट्रीय स्तर पर राज्य के नाम रोशन करे वाला खिलाड़ियन के विशेष सम्मान दिहल जाई.


‘दिल इश्क़ नजर का’ पोस्ट प्रोडक्शन प्रगति पर – Bhojpurikhoj.Com\n‘दिल इश्क़ नजर का’ पोस्ट प्रोडक्शन प्रगति पर\nन्यूज़ डेस्क 15 Nov 2018 छाया सिंह, जमाल खान, नीरज वर्मा\nअवध किंग फिल्म प्रोडक्शन के बैनर तले बनावल जा रहल भोजपुरी फिल्म दिल इश्क के पोस्ट प्रोडक्शन के कार्य प्रगति पर बा अउर बहुत ही जल्द पूरा भी हो जाई. इ फिल्म बहुत ही रोमांस, मारधाड़, मनोरंजन, इमोशनलआ फैमिली ड्रामा से भरपूर बतावल जा रहल बा.\nभोजपुरी फिल्म इंडस्ट्री में बेहतरीन फिल्म के निर्माण के श्रृंखला में ई अइसन फिल्म बा जेकरा से ही आकर्षण झलक रहल बा. यह फिल्म में दर्शकन के फुल इंटरटेनमेंट के धियान राखल गइल बा.\nफिल्म के गीत संगीत भी काफी मधुर आ कर्णप्रिय बनावाल गइल बा. फिल्म के निर्माता अरविन्द कुमार हवें जबकि निर्देशक गुड्डूराज सिंह बाड़ें, कथा आ पटकथा गुड्डूराज सिंह अउर नीरज वर्मा के द्वारा लिखल गइल बा जबकि फिलिम के जानदार आ शानदार संवाद संजय सुहाना के लिखल बा .मारधाड़ प्रदीप खड़का के ह.\nमुख्य भूमिका में नीरज वर्मा, छाया सिंह, जमाल खान, गुड्डूराज सिंह, संजय वर्मा, अनूप अरोरा, प्रेम दूबे, बबलू मिश्रा, रमजान शाह आदि बाड़ें। जबकि पार्श्वगायन मोहन राठौर, अलोक कुमार, अनुज तिवारी, प्रियंका सिंह, इंदू सोनाली, ममता रावत, विनीता चंदा के ह.


खबर एक नजर में (29 जून 2011) – टटका खबर\nहम एह सरकार के प्रधानमंत्री हईं आ हमरा के…\n…ई बाति कहे के सोनिया जी अनुमति दे दिहले बाड़ी. जवन कुछ भी हो रहल बा ऊ सब हमरा देखरेख में. आ हम अबहीं प्रधानमंत्री बनल रहब काहे कि सोनिया जी के समर्थन हमरा मिल रहल बा.\nकुछ अइसने निष्कर्ष निकल के आइल बा प्रधानमंत्री आ पाँच गो चुनल संपादक का बीच भइल आजु के बातचीत के बाद. लोकपाल पर प्रधानमंत्री कहले कि ऊ त चाहत बाड़न कि प्रधानमंत्री के पद लोकपाल का तहत रहो बाकिर का कइल जा सकेला अगर कुछ मंत्री आ पार्टी एकरा से सहमत नइखन. प्रधान मंत्री के कहला के मतलब इहो निकलल कि आजु देश में प्रधानमंत्री बनल रहे खातिर जनता के समर्थन मिलो भा ना मिलो सोनिया के समर्थन जरुर मिले के चाहीं. ऊ ना चहींहे त केहू प्रधानमंत्री का कुरसी पर ना बइठ सके.\nपूर्णिया सीट पर भाजपा के किरण केसरी जीतली\nविधानसभा के पू्र्णिया सीट पर भइल उपचुनाव के वोट आजु गिनल गइल जवना में भाजपा उम्मीदवार आ मृत विधायक के पत्नी किरण केसरी अपना निकटतम उम्मीदवार रामचरित्र यादव के करीब छब्बीस हजार वोट से हरा दिहली.\nसाम्प्रदायिक हिंसा विरोधी बिल पर एनएसी अड़ल बिया\nदेश के सुपर पावर सोनिया गाँधी के अध्यक्षता वाली नेशनल एडवाइजरी कमिटी कहले बिया कि साम्प्रदायिक हिंसा विरोधी बिल जस के तस रही. भाजपा आ कुछ लोग एह बाति खातिर एह बिल के विरोध कर रहल बा कि एह बिल के पास हो गइला का बाद हर हिंसा के दोष हिन्दूवन पर मढ़ दिहल जाई आ अगर अल्पसंख्यक दोषियो रहीहन त ओह लोग के दोषी ना मानल जाई. हमनी क आहो भरब जा त बदनाम कर दिहल जायब आ ऊ कत्लो कर दीहें त ओकर चरचा ना होखी. एह देश में बहुसंख्यक समुदाय के बहुमत का बावजूद एह समुदाय का आपसी सिर फुटौवल का चलते देश में गैर हिन्दू पावरफुल हो गइल बाड़े आ ऊ हिन्दू हित का खिलाफ जवन कुछ कर सकेले तवन सब कुछ बेरोकटोक करे पर आमादा बाड़न.\nबिहार सरकार बिहार में डीजल आ रसोई गैस पर आपन टैक्स कम कइलसि\nबिहार सरकार काल्हु फैसला कइलसि कि रा्ज्य में डीजल पर टैक्स कम कर दिहल जाई जवना से लोग प्रति लीटर चौदह पैसा कम पर डीजल खरीद सकीहें. रसोई गैस पर टैक्स पहिलही कम कइल जा चुकल बा. बाकिर एह कटौती का बादो आम आदमी के कवनो खास राहत नइखे मिले वाला काहे कि राज्य सरकार का हाथ में बेसी कुछ हइले नइखे.\nमायावती डीजल वगैरह के दाम कम करे खातिर चिट्ठी लिखली\nयूपी के मुख्यमंत्री मायावती केन्द्र के चिट्ठी लिख के कहले बाड़ी कि काहे कि एहसे जनता पर बेसी बोझ पड़ गइल बा आ एकरा से महँगाई अउरी बढ़ी, देश भर में जनता के विरोध देख के सरकार के बढ़ावल दाम वापिस ले लेबे के चाहीं.\nबरखा का चलते बीस लोग के मौत\nयूपी में काल्हु बरखा, मकान गिरे, आ डूबे के घटना का चलते बीस लोग के मौत होखे के खबर बा. बनारस में आरती के जगहा बदल दिहल गइल बा काहे कि नदी के पानी बढ़ गइल बा. जौनपुर में ठनका गिरला से एगो लड़िका के मौत हो गइल आ तीन गो लड़िका झँउस गइल बाड़े सँ.\nचुनाइल सिपाहियन के छह महीना का भीतर बहाल कइल जाव\nपटना हाई कोर्ट आदेश दिहले बा कि अगिला छह महीना का भीतर साल दू हजार में निकलल विज्ञापन का आधार पर चुनाइल सिपाहियन के बहाल कर लिहल जाव. एह सिपाहियन के शारीरिको जाँच साल दू हजार छह में करावल जा चुकल बा बाकिर अबही ले बहाली नइखे भइल.\nपहिला दिने तेरह विकेट गिरली सँ\nकाल्हु वेस्ट इंडीज का साथ हो रहल दुसरका टेस्ट मैच में पहिलका दिने तेरह गो विकेट गिर गइली सँ. वीवीएस लक्ष्मण के ८५ रन आ सुरेश रैना के ५३ रन बनवला का बावजूद भारत के पूरा टीम चाय पियला का बाद २०१ रन बना के आउट हो गइल. बाद में खेले उतरल वेस्ट इंडीजो के तीन गो विकेट गिर गइल बा. एहसे लागत बा कि एह टेस्ट के फैसला निकल के रही आ ड्रा होखे के अनेसा नइखे.


धार्मिक अनुष्ठान क के उठत लोग के एगो बेकाबू गाड़ी कचटलस, तीन के मौत\nबिहार के सीतामढ़ी जिला के पुपरी-सीतामढ़ी एसएच 52 पथ में बछाड़पुर नैयरा टोला के मस्जिद से नमाज पढ़ के निकलत चार लोग के एगो बेकाबू गाड़ी कचट देलस। जवना से तीन लोग के मौत हो गईल।\nमरेवाला में जाहिर अहमद मोती (70 साल) आ नसीर अहमद (60 साल) दुनों भाई रहले। जबकि तीसरा मो. अमीरुल के बेटा मो. जहिरुल हक उर्फ हीरा (45 साल) बतावल जाता। उहे मो. अब्बास के बेटा रहमत अली (28 साल) के इलाज सदर अस्पताल में करावल जाता।\nघटना से खिसियाइल लोग गाड़ी चालक आ खलासी के बंधक बना के बहुत मार मरले। संगही पुपरी-सीतामढ़ी पथ मार्ग के बछारपुर के नजदीक स्टेट हाइवे के जाम क के हंगामा मचवले। सूचना पाके सीओ लवकेश कुमार, थानाध्यक्ष कर्पुरनाथ शर्मा पुलिस बल के संगे घटना स्थल प पहुंचले।\nथानाध्यक्ष कपूर नाथ शर्मा आ सीओ लवकेश कुमार घटनास्थल पहुँच के मामला के शांत करावत जईसे-तईसे बंधक बनल चालक-खलासी के छोड़वले।\nजानकारी के मुताबिक, दिन के दु बजे लोग जौहर के नमाज पढ़ के बहरी निकलत रहले। एही बीच पुपरी के ओर जात सुधा दूध के गाड़ी के चालक के नियंत्रण बिगड़ गईल अवुरी मस्जिद के शौचालय में जा टकराईल ए बीच मस्जिद से बहरी निकलत चारों लोग गाड़ी के चपेट में आ गईले।\nहल्ला होखे प लोग के भीड़ जमा हो गईल। सभके आनन-फानन में अस्पताल पहुंचावल गईल। जहां तीन लोग के मौत के खबर आवते लोग सड़क प लाठी-डंडा लेके सड़क जाम क टायर जरा के आगजनी करत हंगामा शुरू क दिहले। मामला बिगड़त देख के अधिकारी के टीम मौका प पहुंच के कसहू मामला के शांत करवले।\nFirst Update: 13 September, 2017 07:25 AM


टटका खबर, कवनो खबर छूटे ना. 12 अगस्त, शुक – टटका खबर\nटटका खबर, कवनो खबर छूटे ना. 12 अगस्त, शुक\nएजबेस्टन टेस्ट : कुक का दोहरा शतक, इंग्लैंड के सात विकेट का नुकसान पर 700 रन. वीरेन्द्र सहवाग लड्डू पर आउट.\nमुरादाबाद में दंगा का बाद हालात काबू में बा. कतहीं से कवनो नया घटना के खबर नइखे. काल्हु कर्फ्यू में दिहल ढील का समय लोग जबरदस्त खरीददारी कइल. ओहिजा काँवरियन के रास्ता एगो संप्रदाय रोक दिहले रहुवे जवना का बाद दंगा भड़कल.\nशुरुआती तेजी देखा के शेयर बाजार आजु साँझ होत होत भहराये लागल आ सेंसेक्स 219.77 अंक के गिरावट का साथे बन्द भइल.\nकेंद्रीय वित्त मंत्री प्रणब मुखर्जी आ केंद्रीय संसदीय कार्य मंत्री पवन कुमार बंसल शुक का दिने विपक्षी दल के नेता लोग से मुलाकात करके संसद के कार्यवाही ठीक से चले देबे खातिर सहयोग मँगले.\nमशहूर निर्देशक बी आर इशारा के दिमाग के नस फटला का चलते काल्हु बियफे के उनुका के अस्पताल में भरती करावल गइल.\nबिहार का कटिहार जिला में शुक का दिने महानंदा नदी में एगो नाव पलट गइल जवना से तीन लोग के मौत हो गइल. बाकिर 12 लोग के बचा लिहल गइल.\nबिहार के मुजफ्फरपुर जिला के गायघाट थाना इलाका से पुलिस आजु शुक के दू गो औरत समेत सात गो संदिग्ध नक्सलियन के गिरफ्तार कइले बिया.\nकिसान क्रेडिट कार्ड पर लिहल करजा समय पर लवटावे वाला किसानन के अब कम सूद देबे के पड़ील केन्द्र सरकार से मिले वाला सब्सिडी का चलते ई कमी आइल बा. पहिले चार रुपिया सैकड़ा देबे के पड़त रहे.\nएह साल सगरी प्रखण्ड मुख्यालय में शिविर लगा के राज्य भर में पच्चीस लाख क्रेडिट कार्ड बाँटल जाई.\nअगिला साल ले हर परिवार में कम से कम एक आदमी के बैंक खाता खोलवा दिहल जाई.\nबिहार में स्वर्णिम चतुर्भुज वाला सड़क के छह लेन के कइल जा रहल बा. एकरा अलावे राज्य के बारह गो दोसरो सड़क परियोजना पर काम होत बा.\nफाल्गु नदी उफनइला का चलते एनएच एकसौदस पर यातायात रुक गइल बा. मोदनगंज प्रखंड के मननपुर गाँव में बाढ़ के पानी सड़क पर बहत बा.\nरोहतास जिला में नक्सलियन का खिलाफ जोरदार अभियान चलावल जा रहल बा आ एह॓में कोबरा कमाँडवो के लगावल गइल बा. पिछला पखवारा नक्सली कई जगहा हमला कर के कम से कम आधा दर्जन लोग के हत्या कर चुकल बाड़े.\nहाजीपुर में निगरानी अन्वेषण ब्यूरो का छापा में बिहार राज्य खाद्य निगम के जिला प्रबंधक मनोज कुमार डेढ़ लाख रुपिया घूस लेत में रंगे हाथ पकड़ा गइले. बाद में मनोज कुमार का मुजफ्फरपुर आवास पर छापा मार के लाखो रुपिया के नकदी आ करोड़ो के सामान पकड़ल गइल बा.\nपटना के एगो विशेष अदालत काल्हु राजभाषा विभाग के निदेशक रहल ध्रुव चौधरी के आमदनी से बेसी के संपति बनवला का आरोप में गिरफ्तार कर के जेल भेजवा दिहलसि.\nकिशनगंज स्वास्थ्य विभाग आ समाहरणालय में साल 2005 में अवैध तरीका से बहाल 145 चतुर्थ श्रेणी के सेवा उच्च न्यायालय का आदेश पर खतम कर दिहल गइल.\nभागलपुर हँसडीहा मार्ग पर एगो बस मोरनपुर गाँव का लगे नदी में गिर गइला जवना से एक दर्जन काँवरिया घवाहिल हो गइले.\nपूर्वी चंपारण के छौड़ादानो स्वास्थ्य केन्द्र का भंडार से पच्चीस लाख रुपिया के एक्सपायर दवाई बरामद कइल गइल.\nहाल का दिन में भइल बढ़िया बरखा से बिहार में अबकी धान के फसल बढ़िया होखे के उमेद बा.\nकाल्हु बियफे का दिने विधानसभा के मानसून सत्र निर्धारित तिथि से एक दिन पहिलही स्थगित कर दिहल गइल. एह सत्र में पाँचे गो बइठक हो पावल आ दस गो विधेयक पारित करावल गइल. सत्र में विपक्ष आ सरकारी पक्ष का बीच जम के नोंक झोंक भइल. आ सपा विधायक इरफान सोलंकी के निलंबित तक करे के पड़ल.\nबनारस गोरखपुर आ कानपुर में क्षेत्रीय पासपोर्ट अगिला साल जनवरी से काम करे लागी जवना का बाद अलग अलग जिला में चल रहल पासपोर्ट प्रकोष्ठ बन्द कर दिहल जइहे सँ.\nघाघरा नदी गोण्डा, बाराबंकी आ अयोध्या में घटत बा त गंगा नदी बलिया आ गाजीपुर में खतरा का निशान से उपर बहत बिया. देवरिया में नदी के कटान से कई गाँव पर खतरा आ गइल बा.\nबिजनौर जिला के नजीबाबाद कोतवाली देहात मार्ग पर दौलताबाद गाँव का लगे एगो टैंकर आ टेम्पो का टक्कर में सात लोग मर गइल आ एक दर्जन घवाहिल हो गइले.\nकरनलगंज टीसन पर सरयू स्टेशन के सहायक स्टेशन मास्टर के मौत ट्रेन रुके से पहिले उतरे का फेर में हो गइल.\nपिछला चौबीस घंटा में गोरखपुर मेडिकल कॉलेज अस्पताल में इंसेफलाइटिस से चार गो मरीज के मौत हो गइल.\nकेंद्र सरकार के कहना बा कि धन के तंगी आ नौकरशाही का अड़चन से रेल परियोजना का लागत में भारी बढ़ोतरी हो रहल बा.\nगुजरात सरकार का खिलाफ वरिष्ठ पुलिस अधिकारी राहुल शर्मा के याचिका गुजरात उच्च न्यायालय खारिज कर दिहलसि.\nअंडरवर्ल्ड डॉन छोटा राजन के सहयोगी रहल बतावल जाये वाला संतोष शेट्टी के बुध तक ले पुलिस हिरासत में दिहल गइल बा. मुम्बई पुलिस शुक का दिने ई जानकारी दिहलसि.\nभारत में इजरायल के नयानियुक्त राजदूत एलन उशपिज शुक का दिने राष्ट्रपति प्रतिभा पाटील के आपन परिचय पत्र सँउपले.\nबेंगलुरू के एगो अदालत आमदनी से बेसी के संपति का मामिला में तमिलनाडु के मुख्यमंत्री जे. जयललिता के व्यक्तिगत रूप से पेश होखे के कहले बा.\nकेरल के कोझिकोड में 2006 में भइल दोहरा विस्फोट मामिला में शुक का दिने राष्ट्रीय जांच एजेंसी (एनआईए) के विशेष अदालत दू गो आरोपियन के उमिर कैद के सजा सुनवलसि.\nकेंद्रीय गृह मंत्री पी. चिदम्बरम शुक का दिने कहले कि सरकार लोकपाल विधेयक पर बतियावे खातिर तइयार बिया बाकिर एह बारे में फैसला अन्ना हजारे के लेबे के बा.\nजनता के सुरक्षा कुकुरन का भरोसे. दिल्ली में स्वतंत्रता दिवस का मौका पर सोमारे से लाल किला आ ओकरा अगल बगल के इलाका में श्वान दस्ता (डॉग स्क्वॉड) के बीस गो कुकुर भीड़भाड़ वाला इलाकन में कूड़ा के ढेर से लेके लोग के सामान तक सूंघतारें.\nस्वतंत्रता दिवस पर दिल्ली मेट्रो के सगरी स्टेशन पर अतवार दुपहरिया से 24 घंटा खातिर पार्किंग बन्द हो जाई बाकिर मेट्रो के सेवा जारी रही.\nअसम में एगो यात्री रेलगाड़ी का डिब्बा से शुक का दिने एगो ताकतवर बम बरामद कइल गइल. ओडिशा जात एह रेलगाड़ी में 500 से अधिक यात्री सफर करत रहले.\nग्वालियर में फर्जी अंक तालिका बनावे वाला गिरोह के तीन गो आदमी गिरफ्तार.\nमार्क्‍सवादी कम्युनिस्ट पार्टी (माकपा) नेता आ पश्चिम बंगाल सरकार में मंत्री रहल सुशांत घोष का पश्चिम मिदनापुर जिला वाला घर का लगे कंकाल बरामद भइला का बाद उनुका के गिरफ्तार कर लिहल गइल बा.\nपंजाब के मुख्यमंत्री प्रकाश सिंह बादल बियफे का दिने कहले कि राज्य सरकारन खातिर बेसी अधिकार मँगला का चलते उनुका के केंद्र सरकार खालिस्तानी कहत बिया.\nसंसद की स्थाई समिति ने रहस्योद्घाटक संरक्षण विधेयक का बारे में आपन रिपोर्ट बियफे का दिने संसद में पेश कइलसि. एह विधेयक में कवनो संस्था के भेदी विभीषणन के सुरक्षा देबे के बाति कहल बा. समिति कहलसि कि विधेयक का दायरे में केंद्रीय मंत्री, उच्च न्यायपालिका आ नियामक अधिकारियनो के राखल जाव.\nकेंद्रीय मानव संसाधन विकास मंत्री कपिल सिब्बल दिल्ली का शकूर बस्ती में एगो नया केंद्रीय विद्यालय के आधारशिला रखलन. एकर निर्माण रेलवे से मिलल दान वाली जमीन पर करावल जा रहल बा.\nकेंद्रीय पर्यटन मंत्री सुबोधकांत सहाय काल्हु दिल्ली से व्हील चेयर से चले वाला लोगे के निर्बाध अतुल्य भारत यात्रा के झंडी देखाके रवाना कइले आ भारत यात्रा पर निकलल शारीरिक रूप से अक्षम लोग के प्रतिबद्धता के सरहले.\nकर्नाटक : नाराज रेड्डी बंधुओं शपथ ग्रहण समारोह के बहिष्कार कइले.\nदू दिन पहिले महाराष्ट्र के पुणे जिले में किसान रैली का दौरान पुलिस गोलीबारी में तीन लोग के मौत का बाद बियफे का दिने छह गो पुलिसकर्मियन के निलम्बित कर दिहल गइल.\nकश्मीर में भइल आतंकवादी हिंसा में पिछला दस साल में 13226 लोग मारल गइले. केंद्रीय गृह राज्यमंत्री जितेंद्र सिंह.\nराजस्थान के झुंझनु जिले में बियफे का दिने 75 साल के एगो बूढ़ के टोना टोटका करे वाला बता के पीट के मुआ दिहल लोग. तीन जने के पुलिस गिरफ्तार कइले बिया.\nकांग्रेस महासचिव वी.के. हरिप्रसाद ने भारतीय जनता पार्टी (भाजपा) अध्यक्ष नितिन गडकरी के फिलिमन के जोकर बतवले बाड़न.\nसमूचा पूर्वोत्तर में 12 गो विद्रोही संगठन 17 घंटे के हड़ताल आ स्वतंत्रता दिवस समारोहन के बहिष्कार के ऐलान कइले बाड़े.\nसर्वोच्च न्यायालय काल्हु राष्ट्रमंडल खेल आयोजन में भठियरपन का एगो मामिला से जुड़ल एगो कंपनी के दू गो अधिकारियन के अंतरिम जमानत देबे से इंकार कर दिहलसि.\nनेपाल के राजधानी काठमांडू का ललितपुर कस्बा में एगो कॉलेजिया लड़िकी के हत्या से खिसियाइल लोग गरम प्रदर्शन कइल.\nनासा के एगो अंतरिक्षयान चंद्रमा पर ओह जगहा के तस्वीर खींची जहाँ अपोलो यान उतरल रहे.\nपाकिस्तान अपना देश में तालिबानी आतंकवादियन के कइल दुष्प्रचार से निपटे खातिर पश्तो भाषा में जल्दिये एगो नया टीवी चैनल शुरू करी.\nपाकिस्तान के पंजाब प्रांत के चार गो कैदी वैन से अदालत ले जात घरी वैन के ऊपरी हिस्सा काटके फरार हो गइले.\nअमेरिका में होखे वाला 2012 के चुनाव में भारतीय मूल के अमेरिकी उम्मीदवार चंदा जमा करे में जुटल बाड़े. ऊ लोग अइसन समुदाय से चंदावत बाड़े जे धनी बा, सुगठित बा, आ अब आपन राजनीतिक हैसियत बढ़ावल चाहत बा.\nअनेके अंतर्राष्ट्रीय मानवाधिकार संगठन नई दिल्ली में साल 1993 में भइल आतंकवादी हमला के साजिशकर्ता आ आतंकवादी संगठन खालिस्तान लिबरेशन फ्रंट (केएलएफ) के सदस्य देवेंद्र पाल सिंह भुल्लर के रिहाई खातिर कोशिश करत बाड़े. भुल्लर के फांसी के सजा सुनावल गइल बा.\nअमेरिका के राष्ट्रपति बराक ओबामा अमेरिका के आर्थिक संकट खातिर ओहिजा के राजनीतिक खींचतान के जिम्मेदार ठहरावत नीति निर्माता लोग से कहले बाड़न कि ऊ लोग पार्टी हित से उपर उठ के देश हित का बारे में सोचो.\nपाकिस्तान में पंजाब प्रांत के एगो कस्बा के हिन्दू आ सिख समुदाय के लोग बियफही के रक्षा बंधन मना लिहल.\nपश्चिमी लंदन में दंगा का दौरान आग बुतावे का कोशिश में झँउसल 68 साल के एगो आदमी के मौत हो गइल. अबले चार आदमी एह दंगा का चलते मर चुकले.\nस्वीडन स्टॉकहोम में लीबियाई दूतावास पर कब्ज करे के फेरा में सात जने गिरफ्तार कर.\nचीन सिचुआन प्रांत के जिचांग उपग्रह प्रक्षेपण केंद्र से पाकिस्तान खातिर एगो संचार उपग्रह के काल्हु प्रक्षेपण कइलसि.\nसंयुक्त राष्ट्र महासचिव बान की-मून के कहना बा कि लीबिया संकट के सैनिक समाधान ना हो सके.\nब्रिटिश सरकार सोचत बिया कि भविष्य में दंगा रोके खातिर सेना के इस्तेमाल कइल जाव आ पुलिस के अधिकार दे दिहल जाव कि ऊ सोशल नेटवर्क जाम कर देव. सरकार मुँह तोप के चललो पर रोक लगा सकेले.\nकांगो में एगो रेलगाड़ी पटरी से उतर गइल जवना चलते कम से कम तीन लोग के मौत हो गइल आ कुछ लोग घवाहिल हो गइले.\nरूस के उराल्स क्षेत्र में दू गो रेलगाड़ियन के टकरा गइला से कम से कम दू जने के मौत हो गइल.\nइराक में एगो मस्जिद का लगे सड़क किनारे भइल दू गो बम विस्फोट में कम से कम चार लोग के मौत हो गइल बा आ 24 जने घवाहिल हो गइल बाड़े.\nप्रतिष्ठित ‘टाइम’ पत्रिका विश्व के 12 गो माथ महिला नेता का सूची में बांग्लादेश के प्रधानमंत्री शेख हसीना के सातवां जगहा पर रखले बिया.\nअफगानिस्तान के राष्ट्रपति हामिद करजई काल्हि कहले कि ऊ अब तिसरा कार्यकाल खातिर चुनाव ना लड़ीहे.\nचीन के सिनजियांग उइगर क्षेत्र में बियफे का दिने आइल रिक्टर पैमाने पर 5.8 के तीव्रता वाला भूकम्प के झटके में कम से कम 26 लोग घवाहिल हो गइले.\nजून का महीना में औद्योगिक उत्पादन के बढ़ोतरी पिछला साल के एही अवधि का मुकाबले 8.8 प्रतिशत अधिका रहल.\nसरकार ने एयर इंडिया के अध्यक्ष आ प्रबंध निदेशक अरविंद जाधव के हटा के दुनु पद पर कवनो अंतरिम नियुक्ति करे के फैसला ले लिहले बिया.\nआजु सप्ताह के अंतिम कारोबारी दिन मुंबई शेयर बाजार में तेजी के रुख देखल गइल. सेंसेक्स 187.48 अंक चढ़ के खुलल.\nजुलाई 2011 में भारत से निर्यात में 81.8 प्रतिशत के बढ़ोतरी भइल आ निर्यात 29.3 अरब डॉलर ले पहुंच गइल.\nपारिवारिक मनोरंजन आ हँसे हँसावे वाला कार्यक्रम पेश करे खातिर मशहूर ‘सब टीवी’ अब एगो नया धारावाहिक शुरू करे जा रहल बा जवना में एगो छोट शहर के प्रेमी जोड़ा के प्रेम कहानी देखावल जाई.\nतीन गो राज्य में प्रकाश झा के चर्चित फिल्म ‘आरक्षण’ पर लागल प्रतिबंध से अमिताभ बच्चन हरान बाड़े कि आखिर एह प्रतिबंध से हासिल का होई.\nभारत की महिला बैडमिंटन स्टार सायना नेहवाल वेम्बले ओलम्पिक एरेना में एकल वर्ग के क्वार्टर फाइनल मुकाबला में हार गइली.\nअमेरिका उमेद जतवले बा कि भारत सरकार देश के प्रदर्शनकारियन से निपटे में लोकतांत्रिक संयम के परिचय दीही.\nउनुका खराब रवैया आ अनुशासनहीनता का चलते पाकिस्तान के सलामी बल्लेबाज अहमद शहजाद से पीसीबी करार ना कइलसि.\nभारत आ इंग्लैंड का क्रिकेट टीमन का बीच हो रहल तीसरा टेस्ट मैच के तीसरा दिन के खेल बरखा का चलते रोक दिहल गइल. शायद भगवानो रोवत होखीहें भारतीय टीम के खेल देख के.\nइंग्लिश क्रिकेट टीम के कप्तान रहल एलेक स्टीवर्ट के कहना बा कि अगर भारतीय टीम के कोच डंकन फ्लेचर का देखरेख में आगे बढ़े के बा त ओकरा फ्लेचर के अउरी अधिकार देबे के पड़ी.\nकबो दुनिया के शीर्ष वरीयता प्राप्त आ अमेरिका के महिला टेनिस खिलाड़ी सेरेना विलियम्स डब्ल्यूटीए रोजर्स कप टूर्नामेंट का क्वार्टर फाइनल में पहुंच गइल बाड़ि जबकि वेरा ज्वोनारेवा, मारिया शारापोवा, ली ना अउर पेत्रा क्वितोवा के हारे के पड़ल बा.\nबेहतरीन फॉर्म में चलत विश्व के शीर्ष वरीयता प्राप्त सर्बियाई टेनिस खिलाड़ी नोवाक जोकोविक अउर फ्रांस के गाएल मोनफिल्स एटीपी मांट्रियल मास्टर्स टूर्नामेंट का क्वार्टर फाइनल में चहुँप गइल बाड़े. स्विटजरलैंड के रोजर फेडरर हार गइल बाड़े.\nपाकिस्तान क्रिकेट बोर्ड (पीसीबी) टेस्ट कप्तान रहल आ क्षेत्ररक्षण कोच एजाज अहमद के जिम्बाब्वे दौरा खातिर राष्ट्रीय टीम के बल्लेबाजी सलाहकार बनवले बावे.\nभारतीय क्रिकेट टीम के सलामी बल्लेबाज गौतम गम्भीर सकार लिहले कि एजबेस्टन में चलत तिसरका टेस्ट मैच में उनुकर टीम इंग्लिश टीम के शानदार प्रदर्शन का चलते बहुते भारी दबाव में आ गइल बिया.\nपाकिस्तान के अंडर-16 फुटबाल टीम के कप्तान मुनीर आफताब के अबहियो विश्वास नइखे होत कि उनुकर टीम दक्षिण एशियाई फुटबाल महासंघ (सैफ) टूर्नामेंट के खिताबी मुकाबिला भारत के हरा के जीत लिहले बिया.\nरोजर्स कप : सेरेना विलियम्स क्वार्टर फाइनल में चहुँपली.\nविश्व के दूसरका वरीयता वाली बेल्जियम के महिला टेनिस खिलाड़ी किम क्लाइस्टर्स अपना पेट के मांसपेशियन में खिंचाव हो गइला का चलते सिनसिनाटी ओपन टूर्नामेंट से आपन नाम वापस ले लिहले बाड़ी.\nकाउंटी क्रिकेट में शानदार प्रदर्शन करके लवटल पाकिस्तानी गेंदबाज जुनैद खान अब अंतर्राष्ट्रीय क्रिकेट में बेहतरीन प्रदर्शन करे पर निगाह टिकवले बाड़न.\nविश्व की तिसरका वरीयता प्राप्त रूसी महिला टेनिस खिलाड़ी वेरा ज्वोनारेवा आ मारिया शारापोवा डब्ल्यूटीए रोजर्स कप टूर्नामेंट के एकल स्पर्धा के तीसरा दौर में हार गइल बाड़ी.\nमांट्रियल मास्टर्स : सर्वोच्च वरीयता पवले टेनिस खिलाड़ी सर्बिया के नोवाक जोकोविच क्वार्टर फाइनल मे चहुप गइले. ओने स्टार खिलाड़ी स्विट्जरलैंड के रोजर फेडरर हार के बाहर हो गइले.\nभारतीय खिलाड़ी सायना नेहवाल ओलम्पिक एरेना में हो रहल विश्व बैडमिंटन चैम्पियनशिप का क्वार्टरफाइनल मुकाबला में पहुंच गइल बाड़ी.


देखे के बा के रोकत बा तिरंगा फहरावे से – टटका खबर\nदेखे के बा के रोकत बा तिरंगा फहरावे से\nकाल्हु बनारस के नाटी इमली में भाजपा युवा मोर्चा के राष्ट्रीय एकता यात्रा चहुंपला पर आयोजित संकल्प सभा में नवजोत सिंह सिद्धू गरजलें, आजादी की शाम नहीं होने देंगे, वीरों की समाधियों को बदनाम नहीं होने देंगे. कहलें कि काश्मीर केहू के जागीर ना ह. अगर केहू रोक सकऽता त रोक के देख ले. हमनी का लाल चौक आवत बानी जा आ ओहिजा तिरंगा फहरा के रहब जा. सिद्धू पूछलन कि देश के कवनो राज्य के ओतना केन्द्रीय धन ना मिले जतना काश्मीर के दिहल जाला तबहियो ओहिजा पाकिस्तानी झंडा फहरावल जा रहल बा आ केन्द्र सरकार मूड़ी गोतले सूतल बिया. एही सभा में कलराज मिश्रा कहलें कि मुस्लिम तुष्टिकरण के पराकाष्ठा हो चुकल बा आ कांग्रेस आ ओकर सहयोगी दल अलगाववादियन के बढ़ावा देत बाड़ी सँ जवना के भाजपा चुनौती मनले बिया.


सुदीप पाण्डे छत्तीसगढ़ी सिनेमा में – Anjoria\nNov 1, 2010 छत्तीसगढ़ी सिनेमा, सुदीप पाण्डे\nभोजपुरी सिनेमा के एक्शन स्टार सुदीप पाण्डे एगो छत्तीसगढ़ी फिल्म में नायक बनल नजर आवे वाला बाड़े. निर्माता मुरली लालवानी के तीन गो फिल्म साइन कर चुकल सुदीप पान्डे के फिल्म भोजपुरी आ छत्तीसगढ़ी दुनु भाषा में बनावल जाई. शूटिंग रायपुर में चल रहल बा.\nएह में से “हमार संगी बजरंगबली” अमृता आर्ट्स का बैनर में, “राम बाबू श्याम बाबू” कल्पना मूवीज का बैनर में, आ तिसरकी फिल्म प्रीत फिल्म्स का बैनर में बनी. एकर अबही नाम नइखे राखल गइल. उम्मीद कइल जा रहल बा कि एह फिल्मन से भोजपुरी आ छत्तीसगढ़ी फिल्म उद्योगन में नजदीकी बढ़ी.\nसुदीप पान्डे के “हमार ललकार” आजुकाल्ह बाक्स आफिस पर धूम मचा रहल बा. उनकर दू गो अउरी फिल्म, “नथुनिया पे गोली मारे” आ “कुरबानी”, रिलीज खातिर तइयार बाड़ी सँ.


पवन सिंह, अक्षरा सिंह, संजय पांडे अउर सीमा सिंह के ‘बजरंग’ मुंबई में – Anjoria\nस्टार पवन सिंह, सेक्सी बाला अक्षरा सिंह, खलनायक संजय पांडे आ डांसिंग क्वीन सीमा सिंह के जलवा लोग के एके साथे देखे के मिली एह शुक का दिने मुंबई में रिलीज होखत ‘बजरंग’ में. गुरुजी फिल्म्स इंटरनेशनल के एह फिल्म के निर्माता जे.पी. सिंह आ निर्देशक नंदकिशोर महतो हउवें. एह फिल्म में पवन सिंह आ अक्षरा सिंह के जोड़ी देखनिहारन के दिल जीत ली.\nनिर्माता जेपी सिंह एहसे पहिले ‘तोहरे कारण गईल भईंसिया पानी में’ आ ‘पायल’ जइसन सुपर डुपर फिल्म बनवले रहलें.\n‘बजरंग’ के गीतकार जहांगीर आरजू, मुन्ना दूबे आ विनोद पासवान, संगीतकार ओम झा, एक्शन निर्देशक जग्गू सेठ, नृत्य निर्देशक कानू मुखर्जी आ कहानीकार संतोष मिश्रा हउवें.\nएह फिल्म के बड़का कलाकारन का अलावे जय सिंह, उमेश सिंह, देव सिंह आ मास्टर वरुण सिंह के अभिनयो के लाजवाब जलवा देखे के मिली.


अंजना सिंह | CinemaBhojpuri.in\nTag Archives: अंजना सिंह\n- Tagged: अंजना सिंह, लड़ाई, विशाल तिवारी\t- no comments\tसुपर हिट फिल्म ‘भाई जी’ से चरचा में आइल अभिनेता विशाल तिवारी आ सिनेमा भोजपुरी के रियल रंगबाज हैदर काजमी के फिलिम ‘लड़ाई’ के सेट पर साँचहु अइसन लड़ाई हो गइल जवन कमे देखे के मिलेला. जहानाबाद में चलत शूटिंग छोड़ विशाल तिवारी जाए के मन बना लिहलन तबले पता…\n- Tagged: अंजना सिंह\t- no comments\tसिनेमा भोजपुरी के हॉट केक आ बॉक्स ऑफिस के रानी कहाए वाली अभिनेत्री अंजना सिंह के हासिल में एगो अउर हासिल जुड़ गइल जब राष्ट्रीय दैनिक समाचार पत्र अपना सर्वे में इनका के साल 2012 के नंबर वन अभिनेत्री मनलस. एही समूह के टीवी चैनलो उनुका के दुसरका जगहा पर…\n- Tagged: अंजना सिंह\t- no comments\tसिनेमा भोजपुरी के हॉट केक आ व्यस्ततम अदाकारा अंजना सिंह के दू गो फिलिम छठ पर रिलीज़ होखे जात बा. एहमें से एगो फिलिम ह निर्माता अनिल कुशवाहा-गायत्री केसरवानी आ निर्देशक मंजुल ठाकुर के “लहू के दो रंग”. एहमें अंजना संगे खेसारी लाल यादव, राजेश राज, आ प्रिया शर्मा मुख्य…\nOctober 12, 2012 - कलाकार\n- Tagged: अंजना सिंह\t- no comments\tसिनेमा भोजपुरी के सितारा विक्रांत, अंजना सिंह आ गायक अभिनेता रवि त्रिपाठी पिछला दिन बनारस में बाबा विश्वनाथ के दरबार में जाके पूजा अर्चना कइलें. ई लोग आजुकाल्हु “बिआह” के शूटिंग ला बनारस में बा. निर्देशक रवि कश्यप के एह फिल्म में विक्रांत, अंजना सिंह आ रवि त्रिपाठी मुख्य भूमिका…\nSeptember 8, 2012 - इण्डस्ट्री न्यूज, कलाकार\n- Tagged: अंजना सिंह\t- no comments\tपिछला दिने लखनऊ के हजरतगंज में “पुरवैया” संस्था का ओर से राज्य के बाल विकास आ बेसिक शिक्षा मंत्री राम गोविन्द चौधरी अउर समाजसेविका अनुराधा मिश्रा के हाथे सिनेमा भोजपुरी के हॉट केक अंजना सिंह के पुरवैया कला सम्मान २०१२ से सम्मानित कइल गइल. एह मौका पर भोजपुरी क चर्चित…\nAugust 29, 2012 - इण्डस्ट्री न्यूज, कलाकार, टीवी शो\n- Tagged: अंजना सिंह\t- no comments\tभोजपुरी सिनेमा के गरम लिट्टी अंजना सिंह भोजपुरी के नयका मनोरंजन चैनल “अंजन टीवी” खातिर अपना शहर लखनऊ में मीडिया से रूबरू हो के चैनल का बारे में जानकारी त दिहबे कइली शहर के सड़कन पर अपान काफिला का संगे निकल के रोडो शो कइली. बतावे जोग बा कि पिछला…\n- Tagged: अंजना सिंह\t- no comments\tसिनेमा भोजपुरी के हॉट केक अंजना सिंह खाति जश्ने आजादी के ६६ वां सालगिरह दू गो ख़ुशी लेके आइल. पंद्रह अगस्त के अंजना के दू गो फिलिम रिलीज भइली सँ आ दुनु सफलता के राहे बढ़ल जात बाड़ी सँ. एह फिलिमन में “एक बिहारी सौ पे भारी” बिहार में रिलीज़…\nAugust 12, 2012 - कलाकार, फिल्म\n- Tagged: अंजना सिंह, पवन सिंह, लावारिस\t- no comments\tपवन सिंह आ अंजना सिंह क सुपरहिट जोड़ी ‘लावारिस’ में जल्दिए देखे के मिली. आरोही फिल्म्स के प्रस्तुति आ निर्माता अजय सिन्हा अउर नासिर जमाल के एह फिल्म में पवन आ अंजना के लव एंगल बा. एह दुनु पर देव पाण्डे का निर्देशन में एक से बढ़के एक जबरदस्त गाना…\n- Tagged: अंजना सिंह\t- no comments\tसिनेमा भोजपुरी के गरम लिट्टी बनल अभिनेत्री अंजना सिंह के जनम दिन पर मुंबई के एगो पब में भोजपुरिया सितारन के जमावड़ा लागल आ सबही भोजपुरी गानन पर जम के ठुमका लगवलें. मुंबई के क्लब एस्केप में मंगल का दिने अंजना सिंह धूम धाम से आपन जनमदिन मनवली. एह मौका…\nJuly 4, 2012 - इण्डस्ट्री न्यूज, कलाकार, फिल्म\n- Tagged: अंजना सिंह, लाल दुपट्टा वाली\t- no comments\tसिनेमा भोजपुरी के हॉट केक कहाए वाली अंजना सिंह के फिल्म “लाल दुपट्टा वाली” के शूटिंग शुरू हो गइल बा. निर्देशक शैलेश पांडे के एह फिलिम में अंजना के जोड़ी नवोदित अभिनेता रोहित सिंह संगे लगावल गइल बा,. रोहित सिंह एह फिलिम से आपन शुरूआत कइले बाड़न. एह फिलिम में…\nJune 4, 2012 - कलाकार, फिल्म\n- Tagged: अंजना सिंह, दिल ले गइल ओढनिया वाली\t- no comments\tसिनेमा भोजपुरी के हॉट केक अंजना सिंह भोजपुरी के नयका सुपरस्टार खेसारीलाल यादव के दिल चोरा लिहले बाड़ी. एह दुनु जने के अभिनय से सजल फिल्म “दिल ले गइल ओढनिया वाली” के हकीकत इहे ह. बालाजी सिनेविजन प्रा. लि. के बैनर तले बनत प्रसिद्ध वितरक पप्पू भाई, राजेश सिंह आ…


रसड़ा में रेलवे फाटक से लड़ गइल टेंपो – टटका खबर\nबलिया जिला के रसड़ा में प्यारे लाल चौराहा का लगे रेलवे फाटक से मंगल का साँझि एगो टेंपो लड़ गंइल. एह चलते ताप्ती गंगा एक्सप्रेस के ढेर देर ले आउटर सिग्नल पर रोके पड़ल. आ बाद में पुलिस सुरक्षा क बीच एक्सप्रेस ट्रेन के कवनो तरह से खुलल फाटक का बीच रसड़ा स्टेशन ओर भेजल गइल.


Bhojpuria.com | महुआ पी के बलमुआ अखिया लाल कइले बा\nHome Sahitya Aalekh महुआ पी के बलमुआ अखिया लाल कइले बा\nमहुआ पी के बलमुआ अखिया लाल कइले बा\t23 December 2010\tDr. Pramod Kumar Tiwari\t10 अगस्त 2008 के ऊ सांझ हमरा के बढ़िया से याद बिया। दिल्ली के चमचमात पांच सितारा होटल ‘द ओबेराय’ के शानदार हॉल के मंच पर ओह घरी के रेल मंत्री श्री लालू यादव आ श्री पी.के. तिवारी मौजूद रहले। पी.के.तिवारी लोगन से सवाल पूछे के कहलन। हॉल में बहुत सारा पत्रकार लोग भी मौजूद रहे बाकिर केहू एको सवाल ना पूछल। ओह कार्यक्रम में एगो पत्रकार के हैसियत से हम मौजूद रहीं। बहुत देर तक इंतजार कइला के बाद हम माइक हाथ में लेनी आ एगो सवाल पूछनीं। सवाल में हम अपना जीवन के एगो घटना के जिक्र करत (कि काहें 2001 में भोजपुरी के कुछ निहायत अश्लील कैसेट ले के हमरा के दिल्ली के अदालत में केस करे जाए के पड़ल रहे) हम पूछनी कि अभी रउआ भोजपुरी संस्कृति के संरक्षण अउर विकास के बात कइनी ह जवन सुने में त बड़ा नीमन लागल ह बाकिर ओकरा साथे एगो समस्या बा। पंजाबी आ कई गो दूसर चैनल एह बात के गवाह बाड़े स कि करोड़न रूपिया के चैनल चलावे आ लाभ कमाए खातिर नीचला स्तर के मनोरंजन आ अश्लीलता के सहारा लेवे के पड़ेला। रउआ एके साथे पइसा पीटेवाला व्यापार आ संस्कृति के रक्षा दूनो कइसे करब?\nप्रश्न पूछ के हम पी. के. तिवारीजी से जवाब के इंतजार करत रहीं बाकिर जब ऊ काफी देर तक ना बोलले त अपना हाजिरजवाबी खातिर मशहूर लालू यादव जवाब देहले कि सब हो जाई, आ ना होई त तोहन लोगन इनका के पकड़ लीहजा। ई महुआ चैनल के उदघाटन के अवसर रहे आ ओह कार्यक्रम में हम भोजपुरी के साप्ताहिक पत्रिका 'द संडे इंडियन' के एडीटोरियल डेस्क इंचार्ज के हैसियत से भोजपुरी टी.वी. चैनल के लांचिग पर रिपोर्ट तइयार करे गइल रहीं। ओह कार्यक्रम भोजपुरी के शायदे कवनो अइसन स्टार रहल होइहें जे ना पहुंचल होखे। कुणाल सिंह, शारदा सिन्हा, प्रकाश झा, भरतजी, भाग्यश्री, मुकेश तिवारी, मनोज बाजपेयी, रवि किशन, मनोज तिवारी सुरेन्द्र पाल, आदेश श्रीवास्तव, समीर उहां पहुंचल लोगन में शामिल रहे। ओह घरी के रेल मंत्री श्री लालू यादव त खैर कार्यक्रम के मुख्य अतिथि ही रहले। कार्यक्रम तनी देर से शुरू भइल एह बीच हम अतिथि लोगन से बतियावत रहीं आ अपना पत्रिका खातिर सामग्री जुटावत रहीं। एह घटना के जिक्र हम एह से कर रहल बानीं कि कार्यक्रम के बाद गायक-अभिनेता मनोज तिवारी हमरा के बढ़िया सवाल पूछे खातिर बधाई दिहले रहलन आ ओही कार्यक्रम के बाद लीहल भोजपुरी के नामी अभिनेता कुणाल सिंह के साक्षात्कार अगिला अंक में द संडे इंडियन में छपल रहे।रउआ सभे के ई इतिहास बतावे के पीछे कुछ खास कारण बा। उद्घाटन के समय चैनल के मालिक पी.के.तिवारी कहले रहलन कि बाकि काम ऊ व्यवसाय खातिर कइले, ई काम अपना भाषा आ संस्कृति खातिर करत बाड़े। एह बात से हमरा के बहुत संतोष मिलल रहे आ हमरा के चैनल से बहुत उम्‍मीद भी रहे। कहे के जरूरत नइखे कि पिछिला अढ़ाई साल में ऊ उम्‍मीद लगातार टूटल बा। इहां एह बात के ध्‍यान राखल जाव कि भोजपुरी चैनल खोलल पी.के.तिवारी के कवनो मजबूरी ना रहे, इहां हम इहो बता दिहीं कि महुआ चैनल से पी.के.तिवारी के खर्चा ना चले। 1970 में मद्रास से आपन कैरियर शुरू करेवाला पी.के.तिवारी के विशेषज्ञ लोग मीडिया बैरन अथवा मीडिया महंत कहेला। 1986 में आइल शशि कपूर के सिनेमा ‘न्यू दिल्ली टाइम्स’ खातिर ओह घरी के राष्ट्रपति श्री ज्ञानी जैल सिंह इनका के नेशनल अवार्ड देले रहन। आ इनकरा कंपनी सेंचुरी कम्यूनिकेशन लि. के नाम बहुते सम्मान के साथ लीहल जाला। ई उहे कंपनी हवे जवन कसौटी, फोकस आ चुनौती जइसन कार्यक्रम बनवले रहे। आज ई एतना बड़का कंपनी बिया कि बड़-बड़ दूसरा कंपनी सब के एयरटाइम सेल्स, ब्रॉडकास्ट ब्रांडिंग आ डिजाइन, टीवी कंटेन्ट प्रोडक्शन, रेडियो ब्रॉडकास्टिंग, स्टूडियो कॉम्प्लेक्स आ डिजिटल न्यूजरूम आदि के सेवा देवेले आ एह एवज में खूब पइसा बटोरेले। ई सब बात हम एह से बता रहल बानीं कि पी.के.तिवारी के सैकड़न गो काम में से एगो ह महुआ भोजपुरी चैनल। जवना के उ कमाए खातिर ना भोजपुरी माई आ संस्कृति के रक्षा खातिर शुरू कइले रहलन।अब सवाल ई उठत बा कि का सांचहूं में महुआ भोजपुरी संस्कृति के आगे बढ़ा रहल बा? का ऊ भोजपुरी समाज के एकता अउर हक के बात करेला? भोजपुरी भाषा के विकास खातिर महुआ चैनल काम कर रहल बा? अइसने कई गो सवाल बा जवना के संबंध ओह सवाल से जुड़ रहल बा जवन हम एह चैनल के उद्घाटन समारोह में पूछले रहनीं। संस्कृति शब्द में सम के भाव होखेला, एकरा में निर्माण, सृजन आ पवित्रता के भाव होखेला ना कि विभाजन के। एह चैनल प सबेरे प्रसारित होखेवाला रामायण अउर समाचार के छोड़ के कवन अइसन कार्यक्रम बा जवना के भोजपुरी समाज जोड़े में रउआ गौरव के अनुभव करेनीं आ ई त साफ बा कि ई दूनो चैनल के प्राथमिकता नइखे। हर तरह के साधन से संपन्न ई चैनल भोजपुरी भाषा आ साहित्य खातिर कवन उल्लेखनीय काम कइले बा? संगीत के नाम प दू गो राज्य के लइका-लइकिन के विरोधी के रूप में खड़ा कइला के संस्कृति कहल जाई कि विकृति। करोड़न के संख्या में अलग-अलग राज्यन में भटकत भोजपुरिया युवा लोग के ई चैनल कवन रस्ता देखवले बा? बहुत सारा विद्वान आ दिल्ली के सुधी जन लोग हमरा के भोजपुरिया मान के पूछेले कि, "जो महुआ में दिखाया जाता है वही भोजपुरी है?" हमरा समझ में ना आवे कि का जवाब देहीं। जब पहिला बेर हमरा के महुआ के तरफ से कार्यक्रम में आवे के निमंत्रण मिलल रहे त मन मे अनायासे ई सवाल उठल रहे कि भोजपुरिया समाज में गंगा, अमोला, तुलसी से ले के सतुआ, कबीरा तक जाने केतना प्रतीक बा बाकिर लोगन के महुआ नाम ही काहें सूझल ह। हमरा इलाका (कैमूर जिला) में महुआ खूब होखेला, रात के समय चुअत ओकरा फल के अउर ओकरा रस से बनेवाला पेय पदार्थ के बारे में भी हम खूबे सुनले बानीं जवना से माई-बाबूलोग अपना बचवन के दूर राखल पसंद करेले, बाकिर हम ओह घरी एह बात के टाल देले रहनीं कि नाम में का राखल बा, ई हमरा दिमाग के फितूर ह असल में महुआ के भौतिक पक्ष ना खाली ओकर प्रतीक रूप आई। बाकिर आज करीब अढ़ाई साल बाद महुआ के जवन रूप हम देख रहल बानीं ओकरा बाद हमरा इहे लागत बा कि चैनल वाला लोग खाली महुआ के एकही पक्ष के पकड़ले बा। एह बात में हमार पूरा विश्वास बा कि भोजपुरी समाज में प्रतिभा के कवनो कमी नइखे। बिहार कबो ध्रुपद आ ठुमरी जइसन बेहतर संगीत के गढ़ रहल बा बाकिर आज जइसन गायक-गायिका लोग तथाकथित बड़का मंच से कार्यक्रम देत बाड़े ओकरा के सुनल अक्सर हमरा के सजा लागेला आ हमार पूरा यकीन बा कि ई लोग के दूसरा चैनल प आवेवाला बचवन के कार्यक्रम 'लिटिल चैंपियन' के बचवन के सोझा खड़ा क दीहल जाव त एह लोगन के बकार बंद हो जाई। आज हमरा के भोजपुरी के एगो पुरान गाना इयाद आ रहल बा जवना के 'गाँजा' शब्द के हटा के कहीं त इहे कहब कि - ‘महुआ देखी के बलमुआ अखिया लाल कइले बा’ (एनसीईआरटी में सलाहकार का पद पर कार्यरत डॉ. प्रमोद कुमार तिवारी भोजपुरी के युवा कवि, लेखक आ चिंतक हईं। इहाँ से फोन द्वारा 09868097199 पर संपर्क कइल जा सकेला।) Related news items:\nअश्लीलता परोस रहल बा महुआ: इंडस्ट्री\n"भोजपुरी ना, अश्लीलता के प्रचार करता सुर-संग्राम"\nअश्लीलता के मुद्दा पर गंभीर भइल सरकार\nआरा में अश्लीलता के खिलाफ विरोध सडकन पर\nजमशेदपुर के जनता देखवलस कल्पना के औकात\nकल्पना के सीडी अउर पोस्टर जरावल गइल\nकल्पना के खिलाफ सडकन पर उतरल लोग...\nअश्लील गायकन के प्रचार करत भोजपुरी के अगुआ\nComments (3)\tमहुआ , महुआ ना महुआ के रस भईल बा\t1\nThursday, 23 December 2010 22:33\tनवीन भोजपुरिया\tप्रमोद जी महुआ के नकाब / असलियत के देखावे आ बतावे खातिर रउवा के खांच भर बधाई बा । हम कई जगह एह बात के सुनले रहनी की महुआ के कर्ता धर्ता भोजपुरी संस्कृति और संस्कार आ माटी के बचावे खातिर महुआ चैनल खोलले रहलन लेकिन जवन रुप उ अढाई साल मे देखवले बाडे आ राउर एह लेख के पढला के बाद दु गो चीझु साफ साफ लउकत बा 1- पी के तिवारी ना भोजपुरी के संस्कार बचावल चाहत रहलन , ना संस्कार , ना साहित्य ना माटी खातिर कुछ कईल चाहत रहले औरि उँहा के ना ही बिजनेस कईल चाहत बानी । उँहा के एक ही लक्ष्य बा आ उ बा भोजपुरी के सँहार करे के आ वोह मे काफी हद तक सफल हो रहल बाडे 2- भोजपुरी के सँहार करे मे साथ दे रहल बा लोग कुछ भोजपुरिया लोग आ ई औरि शर्मनाक बात बा । एह गद्दारन के कही जगहि ना मिली आ कोर्हिया के मुईहन स ई । रउवा के हम बहुत बहुत धन्यवाद दिहल चाहब आ साथ मे भोजपुरिया भाई बहिन चाचा चाची , इया आजी दादा बाबा सब से इहे निहोरा करब की आगे आई सभे ,,, अगर अब आगे ना आईब जा आ आवाज ना उठाईब जा त काल्हु मुह देखावे लायक ना रही जाईब जा । जय भोजपुरी\nThink Positive\t2\nTuesday, 28 December 2010 00:45\tParshuram\tHamaar sawaal ba ki, Mahuaa ke pahale ketana go Bhojpuri channel khulal rahue. Bhojpuri moo gayil rahue, lekin Mahua aur Bhojpuria.com hum parwasi log mein Sanjivani booti ke tarah jaan phookalas. Jab Raj Thakarawa muwawat rahuye Bojpuria log ke, tab PK Tiwari Jaan ke baaji laga ke Mahua channel lunch kailan. Jahan tak Asalilata ke sawal ba, u Mahua channel ke awiskaar na ha. Aau Mahua channel bhi limit cross na karela. Sachhai ei ba ki hamani ke kehu ke safalata pachela na. ehi se Bhojpuri region pichhhadal ba. Jadi Mahua galat ba, ta naya channel kholi log au ome saaf suthara program dekhayee log. Lekin eehan ei hota ki Registaan mein ekego pokhara ba, aur ohu ke sukhaawe ke paryaas hota. Hamara ke yaad ba saayad 15 saal pahale jab Lalua ke raaj rahue tab u World Famous classical dancer Sanjukata Panigrahi ke apmaan kaile rahale. O bera u kaun aslil dance karat rahali. Hamani ke eehan negative polics and negative soch ba, wohi se hamani ke haal ei ba ki 18 carore Population ke beech ekahi go Bhojpuri mein Website ba aur Ekahi Go Bhojpuri mein channel ba. Bottomline is let come out of Crab mentality for which we already are famous for and support those who are trying to do something for the society. If you are disagree then start your own and compete, rather pulling down existing growing plant.\nSaturday, 23 April 2011 16:32\tARVIND TRIPATHI\tmain tiwari ji ke bat se sahmat hoon main bhi the oberoi me mahua ke lanching party me tha bipin bahar ji ke sath, lekin jahan tha aslilta ki baat hai to tiwari ji jaisa ki parsuram ji ne kaha mahua channel aslilta ki janani nahi hai. Yeh sahi hai ki parde pe kuch dikhta hai to aisa sab dikhate hain agar nahi dikhate to kya hasra hota sab ko pata hai. lekin bhojpuira.com aur mahua channel ne jitne apni bhasa ko pahchan di hai (sochne ki baat hai) aaj se panch sat sal pahle apne gaon jane pe hi log apne regional bhasa ka use karte the lekin aaj kam se kam aisa to time nahi hai jab chaho internet par bhojpuria.com aur ghar pe mahua chala ke apni bhasa se jur sakte hain. yahan tak ki bacche jo bahar me rahte hain wo bhi apni bhasa ko dekh aur samjhte hai. yeh mera personal vichar hai. age aap sab log khud hi apne apne area ke mahir log hain. mere hisab se mahua aur bhojpuria.com ko mil kar apne bhasa ka prachar prasar karna chahiye. jai bihar, jai bhojpuri


तहरा कहला से न रहेब हो – Anjoria\nJan 2, 2014 भोजपुरी कहानी\nजब से हम होस सम्हरनी हमरा मन में इ उमंग उठल करे कि हम एह गाँवही में रहब आ एकरा बिकास खातिर कुछ करब.\nसमय बीतत गइल आ हमरा दिल में इ उमंग दिन पर दिन जोर भइल जात रहे. बहुत समय त इ सोचही में बीत गइल कि हमरा एह गाँव के बिकास खातिर का करे के परी.\nजइसे जइसे दिन बीतत गइल हम अपना योजना के कार्य रूप देबे लगनी.\nएही बीच इहो बात सुनाइल कि गाँव के पढ़ल लिखल नवहियन के शहर ना भाग के अपना गाँवहि के बिकास में आपन बिकास समझे के चाहीं.\nइ सब सुन के हमार जोश आउर बढ़ गइल. अबही ले हम सोचते रहनी ह. अब बिकास खातिर कार्यक्रम तइयार कइनी आ सोचनी बिचरनी कि का कारन बा कि हमार गाँव एतना पढ़ल-लिखल लोग के रहला के बादो बिकास ना कर पवलस? त हम पवनी कि एह के मुख्य कारन बा पुरातन बिचार, अंधबिश्वास, अज्ञानता अउर मूढ़ता. आ इ सब के खास पकड़ बा बुढ़वन पर. जवना बुढ़वन के गाँव में बिकास खातिर सहयोग आ रास्ता देखावे के चाही, उहे बुढवा समाज, अपना दकियानूसी बिचार से नवहियन के राह रोक लिहले बा. आ एह में खास जोर एगो महा डरपोक, इज्जत के कुछ ना बुझे वाला, पईसा के सबकुछ मानेवाला पंच के बा.\nना जाने एह पंचन में कवन गुण बा जवना का चलते अधिकतर गँवार, बुढउ समाज आ अब कुछ नवहियो सब कुछ जानतो बूझत कि ओकरा कहला में रहला में हमार आ हमरा गाँव के हानि बा, तबो ओकरे कहल करेला सब.\nइ सब देख सुन के हम सोचनी कि पहिले नवहियन साथे मिल के बिचार कर लियाव कि का कइल जाव कि हमनी आ गाँव दुनो खातिर ठीक रही ?\nआ हम सब मिल बईठ के बात बिचार कइनी कि पहिले का भइल बा, ओकरा से का घटी-नाफा भइल. आगे ओकरा कहला में चलला पर का नुकसान होई इ सब बतवनी.\nइ सब सुन समझ के नवही सब समुझल कि हमनी का अबही ले बहुते अन्हार में रहनी ह. अब ओह बुढऊ समाज खासकर पंच के कहला में ना रहल जाई. अब हमनी का कुछ क के देखावल जाई. इ सब प्रण भइल.\nएह तरह से उ बुढऊ लोग के बहिस्कार क के हमनी सब बिकास के हर मुद्दा पर सोंच बिचार करे लगनी सन. अब हमनी के सब जगह से सहयोग मिले लागल त हमनी के उत्साह के पारावार ना रहे. इ देख के हमरा बुझाइल कि अब हमार मेहनत सफल हो जाई.\nलेकिन इ सुख पूरनमासी के चाँद जइसन ओही दिन से घटे लागल जब हमनी इ देखे लगनी सन कि फेर उ पंचवा का जाने कवन बिद्या,कवन मंतर मार देहलस भा कवन अइसन बात समझावे में सफल हो गइल की जवन नवही आपन आ आपना गाँव समाज के बिकास खातिर जी जान लगा देले रहले सन उहे अब सब भुलाके हमारा बिपच्छ में होखे लगलन सन.\nएह बात के जानकारी जब हमरा मिलल त हमरा गोर तर के जमीने खिसक गइल, इ सुन के एह नवही सन के भाग बुधि पर तरस आइल आ संगे संगे खीसो. का जाने कइसे इ सब के उद्धार होई ? का इ सब के गोबर काढ़े आ घासे गढ़े के लिखल बा? का इ सब अपना जिंनिगी में कुछ ना कर पइहें? इ सब का खइहे आ का हगीहे ?\nइ सब सोच के हम सोचनी कि एह सब के एह तरह छोड़ दिहला से हमरा कर्तब्य के इतिश्री ना हो जाई, हमरा कुछ करही के पड़ी.\nइ सब सोच के हमरा दिल में बुझल दिया फेर से टिमटिमाये लागल. हम सब के समझावे लगनी. नतीजा इ मिलल की. कुछ के समझ में आवे लागल. हमरा इ बिश्वास रहे कि नवही चहीहे त पहाड़ो लाँघ सकेले. हम इ काम करे खातिर कमर कस के तईयार हो गइनी.\nलेकिन हाय रे हमरा गाँव आ हमरा गाँव के नवही के भाग. इ कुछ नवही त हमार नींव खोदे के तइयारी करे लगलन सन. कहे लगलन सन कि का कारण बा कि इ एतना पढ़-लिख के गाँव नइखे छोड़े चाहत आ गाँव के बिकास के सोचत बाड़े? जरुर एह में इनकर कउनो सवारथ बा. का जाने गाँव के कउनो लईकी से त नइखन फँसल जवना चलते इ गाँव में रहे के चाहऽतारे. सुने में आइल कि इहे सब सोच के उ सब हमरा ऊपर लांछन लगावे के तईयारी करे लगलन सन.\nहाय रे दईब एक दिन उ भाई सरीखा लईका हमरा ऊपर अपना बहिन से लगा के लांछन लगा देहलस. फेर त हमार खून खउले लागल आ हम अब बिकास उकास भूला के कहनी कि एतना बड़ अछरंग! अब या त उ रही भा हम. ओकर एतना हिम्मत कि उ हमरा के अइसन कहे ? हम त एकनिए खातिर आपन नुकसान सहिओ के एह गाँव में रहे खातिर अपना के तईयार कइले बानी. आ हम चल देनी ओकरा के मारे खातिर. इ देख के कुछ लोग हमारा के ध लिहल आ कहे लागल की उ त इहे चाहऽतारे सन कि दंगा फसाद हो जाव आ इ बिकास उकास ख़तम हो जाव. हमार संघतिया लोग कहलस कि हमनी के बात करब, तू चुप रहऽ.\nफेर एकदिन इ सुने में आइल की जब ओ लईका के घरवाला के इ बात मालूम भइल त ओकर बहिन कहे लागल कि उ त हमरा के बहिन जइसन मानेले आ तू एतना नीच बात कइसे कइलऽ हऽ? घरभर के लोग डांटे लागल त ओकरा बुधि से परदा हटल आ उ रो रो के कहे लागल कि हमरा के पंचवा आ ओकर लईका सन अइसन कहे खातिर कहले रहले सन. का जाने कइसे हमार मति फिर गइल कि हम अपना हाथे आपन इज्जत ख़राब क लिहनी. आ उ आपन कपार पीटे लागल.\nइ सब सुन के हम सोचनी की हम त ओकनी आ गाँवे खातिर सब करऽतानी ओकनी के कुछ बिगड़ले नइखीं फेर उ काहे अइसन करत बाडन स? .इ का भइल कि उलटे बांस बरेली हो गइल ?\nइ सब देख के मन अनसाइन हो गइल आ हम अनमना हो के रहे लगनी. इ देखके ओकनी के इहो न बर्दास्त होत रहे. उ सब हमरा के भगावे खातिर हाँथ धो के पीछे पड़ गइल रहले सन. उ सब कहे लगले कि उनकर हाँथ गोर तूड़ देहब जा, दुआर पर बांध के मारेब सन. उ अपना के बुद्धिमान समझत बाडन आ हमनी के गवांर, अनपढ़, मुरख आ पुरातन बिचार के. हमनी का जइसन बानी ठीक बानी सन. उ के हउअन गाँव के बिकास के सोचे वाला? हमनी के बाबूजी, बाबा के मतलबी कहे वाला. इहाँ सभे आपन भला देखेला. हमनियो आपन देखब. चाहे गाँव जाए भांड में. आ ओकरा बाद ओकनी के अपना के बदमास कहाए लगलन सन, उदंडता करे लगलन सन. कहे लगलन सन कि जे हमनी के रास्ता में आई ओकरा के देख लेब स आ ओकरा के ठीक क देब स.\nइ सब सुन के हमार मन बेचैन हो गइल. खून खउले लागल. बुझाइल कि अगर इ बात बरदास्त क लेत बानी त हमरा अइसन बेइजता आदमी केहू ना होई. हम त एह गाँव के बिकास आ एह नवहियन के आगे नाहिए बढा पवनी. अब आपन इज्जतो ना रह जाई.सब लोग कहे लागी, “मार ओकरा त खून में गरमिए नइखे”. उ का करी? हम गाँधी ना रहनी कि इ बात बर्दास्त हो जाइत.\nहम चौक में जाके ओकनी के ललकरनी, “कौन ह रे बदमास जे हमरा के बांध के मारी आ हाथ गोर तूरी?” तनी आवे त हमरा के मारे. हमरा लगे कवनो हथियार त नइखे लेकिन दुनो बाजू में एतना ताकत त बा कि सब नीचन के धुरा चटा देम. तनी उ सामने त आवे यदि अपना माई के दूध पियले होखे त.’’\nएतना सुन के उ सब बदमास लाठी ले आवे दउरले सन. पासही ओकनी के दालान रहे ओह में से एगो लाठी लिआ के हमरा ऊपर चलावे के जसही चहलस हम ओकरा पीछे का ओर इसारा क के कहनी, ’ना ना सिपाही जी रउआ छोड़ दीं’. एतना कहला पर उ लाठी उठवले पीछे जसही देखलस हम कूद के ओकरा छाती पर दुनु लात से मरनी. जवना चलते उ गिर गइल तबले दुसरका लाठी चला दिहलसि. अबले हम पहिलका के लाठी उठा लेले रहीं. लाठी लेके हम बइठ गइनी आ बइठले बइठल ओकरा गोर में भरपूर जोर से मरनी. जवना चलते उ पटा के जोर जोर से चिलाए लागल. दुनू में कवनो के उठे के दम ना रहे. हम फेर ललकरनी, ‘आउर केहू बा माई के लाल त आ जाव. ओकरे के पटहा लेखा पीट के ना रख दिहनी त हमार नाम ना’.\nलेकिन का मजाल कि केहू आगे बढो.\nएह घटना का बाद हम गाँव छोड़ दिहनी आ फेर ना सोचनी ओह गाँव का बारे मं जहाँ ओइसन नराधम लोग रहेला.\nउ लोग एह सिद्धांत के पालन करे वाला ह लोग कि, ’हम त डूबबे करब तहरो के ले डूबब’. आज जब हमरा से केहू कहेला की आज के पढ़ल-लिखल लोग के गाँव में रहे के चाहीं त हमरा उ दिन याद आ जाला आ मन मसोस उठेला. एगो हूक हो जाला. हम कहेनी “ना हो ना, तहरा कहला से ना रहेब हो अइसन गाँव में.\nस्वर्ग के दुख, नरक के सुख


कार्बन Sparkle V Price in India, Full Specs - February 2020 | Digit\nAvailabe 4GB 6,690\nAvailable 4GB 6,690\nउत्पाद के नाम : Karbonn Sparkle V\nकार्बन Sparkle V Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 218 पर इंच बा | फोन 1.3 Ghz Quad कोर प्रोसेसर से संचालित बा और एकर रैम 1 GB बा. कार्बन Sparkle V Android 4.4.4 ओएस पे काम करेला.\nकार्बन Sparkle V Smartphone September 2014 मे लॉंच भईल रहे|\nकार्बन Sparkle V मे कनेक्टिविटी के तरीका बा : ,GPS,HotSpot,\nकार्बन Sparkle V के कैमरा मे Auto Focus,,Video Recording लोड बा|\nकार्बन Sparkle V Price in India\nWriteareview on कार्बन Sparkle V


शिक्षा त अब धंधा बनल जा ता – Anjoria\nदिसम्बर 12, 2011 भोजपुरी, लस्टम पस्टम\nजान जा भाई रामचेला, अब त शिक्षा जइसन पुण्य कामो धंधा बनत जा ता. जब से सेठ साहूकार लोग के ई बुझाइल कि पढ़ा के बड़हन आदमी बनावे के सपना बेचल जा सकेला तबसे ऊ लोग शिक्षा में हाथ गोड़ चलावे लागल लोग. पहिले सेठ लोग शिक्षा खातिर दान देत रहे आ बेसी से बेसी इहे चाहत रहे लोग कि उनकर बाप चाहे दादा चाहे अउरी केहु के नाँव से इस्कूल खुल जाव. लेकिन पढ़ावे लिखावे के काम पूरा मास्टर साहेब लोग के हाथ में रहत रहे. लेकिन आजु काल्हु त पूरा शिक्षा के उद्योग बना दिहल गइल बा आ सेठ लोग आ उनकर बड़हन बड़हन एकाउंटेंट लोग एकर काम काज सम्हार लिहल लोग.\nशिक्षा त ओही दिन से धंधा बन गइल जबसे ट्यूशन के रिवाज शुरू भइल. अपने गाँव में देखऽ जगधर माट साहेब के, ना त बांके बाबू के. उनुका दुअरा रोज साँझि के पाँच सात गो लइका लउकत रहले सँ. ऊ लोग कबहु लइकन के अपना दुअरा पर पढ़ावे के पइसा ना लेत रहे लोग. लेकिन इहो बात ना रहे कि एकदम पइसा ना लेत रहे लोग. ऊ लोग उहे लइकन से पढ़ावे के पइसा लेत रहे लोग जेकरा घरे जाव लोग पढ़ावे खातिर. कबीर दास जी कहले बाड़े कि\nगुरु गोविंद दोउ खड़े का के लागू पाँय\nबलिहारी ऊ नोट के जे गुरू को लिया बोलाय.\nट्यूशन जबले ट्यूशन रहे तबले मास्टर साहेब के तनखा से बेसी ट्यूशन से आमदनी ना होत रहे. बस ओकरा से काम भर चले. जबसे ट्यूशन कोचिंग बन गइल तबसे ओकर कमाई मास्टर साहेब के तनखा से कई गुना बेसी हो गइल. हम त कलकाता गइल रहीं त एक हो गो मास्टर अइसन देखनी जे सौ सौ लइकन के पढ़ावत रहे लोग..\nई जान लऽ कि कवनो धंधा जब खूब बड़हन हो जाला तब ऊ ७द्योग कहावे लागेला. आ धंधा अपने से ना बढ़े, ओकरा के बढ़ावे के पड़ेला, फइलावे के पड़ेला. अब जवन मास्टर ट्यूशन के फइलावे के चक्कर में रहेला ऊ कबो किलास में ठीक से ना पढ़ावे. घर में खूब पढ़ावेला. सोझ बाति बा कि जे लइका खाली इस्कूल में पढ़ी ओकरा कम नम्बर आई. अब हार के लइका लोग मास्टर साहेब के गरे बोलावे लागेला लोग.\nअब जइसे शिक्षा के उद्योग के चांस लउकल बस चट दे नेताजी लोग बियाबान में जमीन ले के इंजीनियरिंग कॉलेज खोले लागल. जेतहत घर ओकरा से बड़हन ओकर बोर्ड आ ओह में मशीन के नाम पर एगो पेंचकसो ना भेंटाई. लेकिन तबो ओह में लइका नाँव लिखइहें सँ, काहे कि ऊ इस्कूल से एम ए चाहे बी ए के सर्टिफिकेट ना मिली बलुक इंजिनियरिंग के डिग्री भेंटाई. अब जइसन कॉलेज वइसने इंजीनियर निकली लोग. बस जे इंजीनियर वगैरह के अबही दुनिया में इज्जत बा अब दुनिया ओही के बाद वाला पीढ़ी के लइकन के देख के हँस के निहाल हो जाई. देश के नाम कइसन होई ई अंदाजा लगा सकेलऽ.\nOne thought on “शिक्षा त अब धंधा बनल जा ता”\nदिसम्बर 14, 2011 को 12:38 पूर्वाह्न पर\nपटना में त अकेले एगो आदमी दू-तीन हजार लइकन तक के पर्हा रहल बाड़े।


दर्रा - विकिपीडिया\nलेसोथो देस में सानी दर्रा से हो के जाये वाला रस्ता\nभारत के जम्मू अउरी काश्मीर में पीर पंजाल दर्रा आ मुगल रोड\nदर्रा चाहे पहाड़ी दर्रा (अंगरेजी: mountain pass) पहाड़ी चोटी सभ के बीचा में कुछ कम ऊँच जगह होला जहाँ से परबत श्रेणी चाहे पहाड़ी कटक के आर-पार आवाजाही लायक रस्ता होखे ला। एगो दुसरे तरीका से देखल जाय त कौनों लमहर पहाड़ के पार करे वाला रस्ता के ई सबसे ऊँच लोकेशन भी होला। इतिहास में सुरुआते से लमहर आ ऊँच परबत श्रेणी सभ दुनों ओर के इलाका के बीचा में आवे जाए में बाधा भा बैरियर के काम करत आ रहल बाड़ीं आ एही कारन अइसन अस्थान जहाँ से पहाड़न के पार कइल जा सके, मनुष्य आ जानवरन के प्राकृतिक प्रवास (माइग्रेशन), एक इलाका से दुसरे इलाका के बीचा के लोगन में आपसी संपर्क, आ ब्यापार-बाणिज्य से ले के हमला आ जुद्ध तक में बहुत महत्व के भूगोलीय लोकेशन के काम करत आ रहल बाड़ें।\nपहाड़न के लमहर कड़ी के बीचा में अइसन निचाई के रस्ता वाली जगह प्राकृतिक रूप से बनल होखे लीं; जइसे कि दू गो ज्वालामुखी परबतन के चोटी के बीचा के निचला हिस्सा, टेक्टानिक हलचल से बनल गैप, चाहे पानी, हवा भा ग्लेशियर द्वारा कटाव से बनल रस्ता हो सके लें।\nदर्रा से हो के गुजरे वाला रस्ता खाली भर पैदल आवाजाही भर रस्ता हो सके ला चाहे सड़क मार्ग भी हो सके ला जहाँ से मोटर बाहन सभ के आवाजाही संभव हो सके। भारत के लद्दाख के देमचोक के लगे उमलिंग ला नाँव के दर्रा बा जेकर ऊँचाई 5,800 मी (19,029 फीट) बाटे (भारत के बार्डर रोड संगठन के हिसाब से "19,300 फीट", जे इहाँ "दुनिया के सभसे ऊँच मोटरबाहन आवाजाही जोग दर्रा" होखे के बोर्ड लगवले बा) जबकि भारत आ तिब्बत के बीचा में परसिद्ध माना दर्रा के ऊँचाई 5,610 मी (18,406 फीट) बाटे। एगो अउरी आँकड़ा के मोताबिक दुनिया के सभसे ऊँच पक्का सड़क वाला दर्रा तिब्बत में सिमो ला 5,565 मी (18,258 फीट) बाटे जहाँ से बस आ ट्रक रेगुलर पास होखे लीं।\n↑ "Battle for the Highest Motorable Road" (English में). Motoroids. पहुँचतिथी 2017-10-17.\n↑ Assumpció Térmens (2006-03-20). "ICC – Semo Khardung" (PDF). viewfinderpanoramas.org (English में). Institut Cartogràfic de Catalunya. पहुँचतिथी 2017-02-05.\n"https://bh.wikipedia.org/w/index.php?title=दर्रा&oldid=713799" से लिहल गइल\nएह पन्ना पर आखिरी बेर संपादन 28 मार्च 2022 के 22:46 बजे भइल रहल।


मि॰ जुगाड़ूलाल : महुआ टीवी पर हँसे हँसावे वाला धारावाहिक – Anjoria\nदिसम्बर 17, 2010 धारावाहिक, महुआ टीवी, मि॰ जुगाड़ूलाल\nपिछला ६ दिसम्बर से भोजपुरी के लोकप्रिय मनोरंजन चैनल “महुआ टीवी” पर सोमार से बियफे ले रोज रात आठ बजे से “मि॰जुगाड़ूलाल” देखावल जा रहल बा जवन देखेवालन के खूब हँसा रहल बा.\nपटकापुर गाँव में एगो परिवार में ढेर जोगाड़ लगवला का बाद जनमल लड़िका के नामकरण का दौरान पंडित जी ओकर नाम जुगाड़ूलाल राख देत बाड़न. साथही एगो भविष्यवाणिओ कर देत बाड़न कि जब ई लड़िका २१ साल के हो जाई तब एकर मुलकात सदी के महानायक से होखी आ उहो एह लड़िका के जुगाड़ू कला के प्रमाणित करीहें. समय गुजरत बा आ जब जुगाड़ूलाल २१ साल के हो जात बाड़न त उनकर मुलाकात सदी के महानायक अमिताभ बच्चन से होत बा. बच्चन के गाड़ी गाँव का सामने गुजरत में बिगड़ जात बिया जवना के जुगाड़ुलाल अपना जुगाड़ से ठीक कर देत बाड़न. ओकरा बाद अमिताभ बच्चन ओकर नाम मि॰जुगाड़ूलाल कर देत बाड़न आ जुगाड़ूलाल के नाम पूरा जवार में फइल जात बा. सभे केहू उनका जुगाड़ के फायदा उठावत बा. कहाये लागत बा कि रांशन का दूकान पर लमहर कतार होखो, परचून का दूकान पर तेल ना मिले, नल में पानी ना आवत होखे, भा बिजुली चल गइल होखे तबो परेशानी के बाति नइखे काहे कि आ गइल बाड़न जुगाड़ूलाल !\nएह धारावाहिक के निर्माण अश्विनी धीर कइले बाड़न जे एह से पहिले “आफिस आफिस” आ “लापतागंज” जइसन धारावाहिक आ “अतिथि तुम कब जाओगे” आ “यू मी एन्ड हम” जइसन फिल्म बना चुकल बाड़न. जुगाड़ूलाल के टाइटिल भूमिका प्रणय दीक्षित करत बाड़न आ मुख्य कलाकारन में महेश कवल, प्रिया पाण्डे, सोनाली गुप्ता, जीतु, आ काजल खन्ना के नाम बा. कार्यकारी निर्मात्री महुआ विनीता उपाध्याय हई.


''दिल हो गईल कुर्बान'' के रेकॉर्डिंग शुरू भइल – Anjoria\nपिछला एगारह जून के फिल्म ”दिल हो गईल कुर्बान” के गाना के रिकार्डिंग के शुरूआत कुमार शानू के गावल गीत से भइल. निर्माता रमाशंकर तिवारी एह फिल्म खातिर कड़ा मेहनत करत बाड़ें. रेकॉर्डिंग के दौरान निर्देशक ब्रजभूषण, निर्माता आर एस तिवारी, कलाकार अविनाश शाही, मोनिका बत्रा, मोहिनी घोष, संगीतकार दामोदर राव मौजूद रहलें. दामोदर राव के कहना बा कि उनुका खातिर ज़िनिगी के एगो सपना साँच होखे जइसन बात बा. एह फिल्म के कहानी के अइसन तराशल गइल बा कि हर मोड़ पर एगो नयापन देखे के मिली जवन लीक से हटला का बावजूद सबका पसन्द आई.\nगीत विनय बिहारी, राजेश मिश्रा, आ विपिन बिहारी ओझा के लिखल बा. कलाकारन में अविनाश शाही, मोनिका बत्रा, रमाशंकर तिवारी, मोहिनी घोष,\nविष्णु शंकर बेलू आ अर्चना सिंह समेत अनेके सफल कलाकार शामिल बाड़ें.\nविपिन बिहारी ओझा के लिखल कथा-पटकथा आ संवाद वाली एह फिल्म के शूटिंग जल्दिए यू पी / बिहार / मुंबई आ गुजरात में कइल जाई.\n‘रखेला शान भोजपुरिया जवान’ खातिर सीमा सिंह के डाँस तड़का\n2 thoughts on “''दिल हो गईल कुर्बान'' के रेकॉर्डिंग शुरू भइल”\ndamodarraao कहते हैं:\nजून 22, 2012 को 7:47 अपराह्न पर\nFilm Super HIT Ho…. “DIL HO GAIL QURBAAN’ Music Director : DAMODAR RAAO\nजून 22, 2012 को 7:46 अपराह्न पर\nविपिन बिहारी ओझा के लिखल कथा-पटकथा आ संवाद वाली एह फिल्म के शूटिंग जल्दिए यू पी / बिहार / मुंबई आ गुजरात में कइल जाई. Music Director : DAMODAR RAAO


टटका खबर (शनिचर,3अक्टूबर 2015) – टटका खबर\nटटका खबर (शनिचर,3अक्टूबर 2015)\nसारण जिला के गड़खा इलाका के बाजितपुर गांव में मंदिर पर बाजत लाउडस्पीकर बंद करावे खातिर दोसरा समुदाय के कुछ लोग मंदिर के पुजारी से मारपीट क दीहल. घवाहिल पुजारी के गड़खा पीएचसी पर भरती करावल गइल बा. उनुका बयान पर गांवे के चार गो मुसलमान पर मुकदमा लिखला का बावजूद पुलिस तहकीकात करे में लागल बिया आ आरोपियन के गिरफ्तारी नइखे कइले.\nकबो लालू के बहुते करीबी रहल छपरा के राजद नेता आ बिहार के मंत्री रहल उदित राय काल्हु शुक का दिने राजद के तज दिहलन आ अब निर्दलीय चुनाव लड़े के एलान कइले बाड़न.\nसारण जिला के जलालपुर उच्च विद्यालय के सभा कक्ष में गांधी जयंती के मौका पर चलत आयोजन का बीचे एगो पागल सियार घुस गइल आ तीन चार आदमी के हबक लिहलसि. बाद में गांव के लोग ओह पागल सियार के लाठी से पीट के मार दीहल.\nसारण जिला के मकेर इलाका के एगो गाँव में अपना घर में अकेले सूतल एगो औरत से ओही गाँव के दू गो बदमाश बलात्कार क दिहले स. राजू सहनी आ सोनी सहनी नाम के एह आदमियन पर केस लिख लिहले बिया पुलिस आ महिला के डाक्टरी जाँच खातिर भेज दिहले बिया.\nचार गो थाना के इलाका काट के बनावल सिवान के जीबी नगर थाना के तैंतीस साल बाद एफआईआर लिखे के अधिकार मिल गइल. पहिले एह थाना के लोग के चार चार गो थाना का बीच छिछियाए पड़त रहुवे जवन ओह लोग के पुरान थाना रहुवे.\nमैरवा टीसन का माल गोदाम का नियरा गिट्टी चुनत दू गो लड़िकन के मौत शुक का दिने मौर्य एक्सप्रेस से कटइला का चलते हो गइल.\nगोपालगंज जिला जेल पर प्रशासन के छापेमारी का बाद कैदियन का लगे से दू गो मोबाईल सेट, सात गो सिम, हेडफोन आ चार्जर वगैरह भेंटाइल.\nरोहतास जिला के करगहर थाना पुल का लगे शुक का भोरे एगो ट्रक आधा दर्जन गुमटियन के धसावत एगो घर में घुस गइल जवना से ओह घर में रहत परिवार घवाहिल हो गइल. तीन जने के खराब हाल में अस्पताल में भरती करावल गइल. बाद में ओह लोग के वाराणसी रेफर कर दिहल गइल जहाँ 70 बरीस के बूढ के मौत हो गइल आ बाकी दुनू के हाल खराब बतावल जात बा.\nभोजपुर जिला में आरा-सासाराम स्टेट हाईवे पर बचरी फाल का लगे शुक का भोर एगो बस पलट गइल जवना से करीब एक दर्जन सवारी घवाहिल हो गइले.\nबिहार के बांका में चुनाव सभा करत प्रधानमंत्री नरेन्द्र मोदी लोग से एनडीए के जितावे के गोहार लगवलन. कहलन कि बिहार पूंजीवाद, अहंकारवाद आ गैरवंशवाद के आजमा लिहले बावे आ अब समय आ गइल बा कि विकासवाद के आजमा के देखे. कहलन कि बिहार के लोग एह साल दू बेर दिवाली मनाई. एक बेर जहिया विधानसभा चुनाव के रिजल्ट निकली आ दुसरका बेर दिवाली का दिने. एह सभा में रामविलास पासवान, उपेन्द्र कुशवाहा, आ जीतन राम मांझी समेत अउरियो नेता लोग भाषण दीहल.\nसमस्तीपुर के मोरवा में महागठबन्हन के चुनाव सभा में मुख्यमंत्री नीतीश कुमार एनडीए के आलोचना करत कहलन कि ओकरा लगे कवनो विजन नइखे. केन्द्र में एनडीए सरकार के राज में महँगाई बहुते बढ़ गइल बा आ अब त लोग के थरिया से दालो गायब हो गइल बा.\nराजद अध्यक्ष लालू प्रसाद बेगूसराय के भगवानपुर में बोलावल जनसभा में भाजपा पर फिरकापरस्ती बढ़ावे के दोस लगवलन. ओने भाजपा चुनाव आयोग से शिकायत कइले बिया कि लालू प्रसाद के बयानबाजी में सभ्यता के हर सीमा लाँघ दीहल जात बा आ उनका पर अंकुश लगावे के जरुरत बा.\nकांग्रेस अध्यक्षा सोनिया गांधी आज शनिचर का दिने कहलगांव से कांग्रेस के चुनाव प्रचार के शुरूआत करीहें.\nसुने में आवत बा कि बिहार चुनाव पर बीसन हजार करोड़ के सट्टा लाग चुकल बा. एह सट्टा बाजार में कुछ दिन पहिले ले महागठबन्हन के हालत मजबूत बतावल जात रहुवे बाकिर अब एनडीए के जीते के बात कहल जात बा. एनडीए के 135, जदयू के 60-62, राजद के 35 से 36 आ कांग्रेस के सीट अंगुरी पर गिने जोग बतावल जात बा.\nउत्तर प्रदेश में अब लैपटॉपो बाँटे में आरक्षण क दीहल गइल बा. अब सामान्य वर्ग के विद्यार्थियन के लैपटाप ना दीहल जाई आ कोटा वाला विद्यार्थियने का बीच लैपटाप बांटल जाई.\nबलिया जिला के बैरिया इलाका के दया छपरा गाँव में एगो नया बियाहल कनिया के जरा के मरला का बाद नदी में बहवा देबे के केस लिखवला का बाद पुलिस नौरंगा घाट पर जाल फेंकवा के ओकर लाश निकलवा लिहलसि आ ओकरा मरद के गिरफ्तार कर लिहलसि. कनिया सहतवार गाँव के रहुवे.\nदेवरिया जिला के खुखुंदू इलाका के दुलहू गांव के एगो आदमी के मौत राजस्थान के जैसलमेर में होखला के खबर शुक का दिने गांवे चहुँपल. ऊ ओहिजा कमाए गइल रहुवे. अइसने घटना खामपार इलाका के भठवा तिवारी गांव के दू जने का साथे भइल बा. एगो के मौत गोवा में आ दुसरका के मौत दुबई मे होखला के खबर गांवे आइल बा. इहो लोग कमाई करे गइल रहुवे.\nदेवरिया के सलेमपुर इलाका में अनुआपार का नियरा ट्रेन से कटा के एगो बूढ़ के मौत हो गइल. पुलिस लाश के कब्जा में ले के ओकर पहचान पता करे में लागल बिया.\nगाजीपुर के सुजावलपुर चौराहा का लगे शुक का दुपहरिया ट्रक से कचरा के सात बरीस के एगो लड़िका के मौत का बाद खिसियाइल लोग दू घंटा ले जमानियां मोड-सुहवल रोड जाम क दीहल आ ट्रक पर तोड़फोड़ कइलसि.\nबड़हलगंज के मदरहा घाट पर शुक का सबेरे दोस्तन संगे नहाए गइल दू गो नवही डूब के मर गइलें. तीन घंटा के मेहनत का बाद पुलिस दुनू के लाश गोताखोरन के मदद से निकलवा लिहलसि. ई दुनू नीबी गांव के रहलन.\nराष्ट्रीय स्वयंसेवक संघ के सरसंघ चालक मोहन भागवत9से 12 अक्टूबर ले गोरखपुर में होखीहें जहाँ ऊ संघ के पूर्वी उप्र के क्षेत्रीय कार्यकर्ता बइठक में शामिल होखीहें.\nसी बी आई शुक का दिने उत्तर प्रदेश में भइल करोड़ो रुपिया के एनआरएचएम घोटाला ले के यूपी के मुख्यमंत्री रहल मायावती से तीन घंटा ले उनुका दिल्ली निवास जा के पूछताछ कइलसि. सीबीआई के कहना बा कि मायावती कुछ खास सवालन के जबाब देबे से महटियावत नजर अइली.\nबियफे से देश भर के ट्रांसपोर्टर हड़ताल कर दिहले बाड़न जवना से कई जगहा दूध आ फल के सप्लाई पर किल्लत आवे लागल बा. ई लोग टोल टैक्स खतम करावल चाहत बा जबकि सरकार के कहना बा कि टोल टैक्स खतम ना कइल जा सके.\nनेपाल के नयका संविधान का हिसाब से प्रधानमंत्री चुने के काम शुरु हो गइल बा. मौजूदा प्रधानमंत्री सुशील कोइराला कहलन कि राष्ट्रपति से नयका प्रधानमंत्री चुनवावे के कहल जाई. संसद के सत्र शुरु होखे से सात दिन का भितरे प्रधानमंत्री चुन लेबे के बा.\nअफगानिस्‍तान में सेना आ तालिबानियन का बीच कुंदूज पर काबिज होखे के लड़ाई में नाहियो त साठ जने के मौत हो चुकल बा आ साढ़े चार सौ से बेसी लोग घवाहिल भइल बा. अफ़ग़ानिस्तान के राष्ट्रपति अशरफ ग़नी के दावा बा कि सेना कुंदूज के अधिकतर इलाका पर कब्‍जा क लिहले बिया.\nशुक का दिने भारत आ दक्खिन अफ्रीका का बीच हिमाचल प्रदेश के धर्मशाला में खेलल गइल पहिलका बीसबीसा में भारत के हार हो गइल. भारत पाँच विकेट पर 199 रन बनवले रहुवे जवना के तीन विकेट गँवा के दक्खिन अफ्रीका पार क लिहलसि.\nअपना बेटी शीना बोरा के हत्या करे के आरोपी इंद्राणी मुखर्जी काल्हु जेल में दवा के कुछ गोली खा के जान देबे के कोशिश कइली. उनुका के मुंबई के जेजे अस्पताल में भरती करावल गइल बा जहाँ ऊ इलाज का बावजूद बेहोशी में बाड़ी आ उनकर हालत खराब बतावल जात बा.\nरूसी वायु सेना सीरिया के राष्ट्रपति बशर अल-असद के विरोधियों का खिलाफ लगातार तिसरको दिने हवाई हमला कइलसि बाकिर कहल जात बा कि ओकर हमला इस्लामिक स्टेट पर ना हो के ओकरा से लड़त विरोधियने पर होखत बा.\nTags: News in Bhojpuri, खबर भोजपुरी में, गोरखपुर, टटका खबर, देवरिया, बिहार विधान सभा चुनाव, मैरवा, सारण


घर के आगन से साइकिल चोरी . - ina news\nHome / उन्नाव / बांगरमऊ / घर के आगन से साइकिल चोरी .\nघर के आगन से साइकिल चोरी .\nबांगरमऊ उन्नाव :-स्कूल प्रबंधक द्वारा पुलिस को तहरीर देकर रिपोर्ट दर्ज कर कार्यवाही किये जाने की मांग उठाई है।क्षेत्र के बिल्हौर मार्ग स्थित सरस्वती बाल शिक्षा निकेतन जमुनिहा बंगर के प्रबंधक संजयकुमार शुक्ला द्वारा पुलिस को तहरीर देकर कहा गया है कि उनके बिद्यालय के कक्षा6में पढ़ने वाला छात्र रंजीत पुत्र रामकिशोर छुट्टी के बाद अपने गांव हसनापुर लौट कर घर के अंदर चला गया.\nछुट्टी के बाद घर लौटने के बाद छात्र साइकिल वाहर खड़ी करके घर चला गया पास के गाँव का लड़का साइकिल उठा कर भागा,जिसे बाइक सवार लोगो ने दौड़ाकर पकड़ लिया,तथा पुलिस के हवाले किये जाने से पूर्व ही वह मौका पाकर भागने में सफल रहा.तभी मदारनगर से करीब 200 मीटर की दूरी पर स्थित एक बाग में वह साइकिल खड़ी कर लघुसंका करने लगा तभी जमुनिहा बंगर निवासी पेटई पुत्र रामकिशोर उसकी साइकिल लेकर भागने लगा छात्र के शोर मचाने पर सामने से आ रहे दो बाइकसवारो ने उसे दौड़ाकर पकड़ लिया व उसे पकड़कर गांव मदार नगर लेकर आये।जहाँ चोर पकड़े जाने खबर से भारी लीगो की भीड़ जमा हो गयी।इस बीच उक्त युवक किसी तरह चकमा देकर भागने में सफल रहा।प्रबंधक ने पुलिस से रिपोर्ट दर्ज कर कार्यवाही की मांग की है।


Read Rama Rasayam Tumhre Pasa in Ram Navami and Corona period know the importance Bhojpuri: कोरोना काल में ‘ राम रसायन तुम्हरे पासा‘, पढ़ीं अउर जानीं एकर महत्तम्\nBhojpuri: कोरोना काल में ‘ राम रसायन तुम्हरे पासा‘, पढ़ीं अउर जानीं एकर महत्तम्\nराम हर काल में प्रासंगिक बाड़े. कोरोना काल में भी. लोक में राम, भोजपुरी साहित्य में राम, भोजपुरी कविता में राम, सिनेमा में राम, लोकगीतन में राम, हमनी के जीवन में राम, जीवन शैली में राम, अयोध्या में राम अउर हमनी के धड़कन में राम. हमनी के रोंआ-रोंआ में राम बाड़े, इहे एह लेख के सुर बा. राम के एही तरे के मौजूदगी कोरोना होखे चाहे दोसर कवनो आफत ओकरा से उबरे खातिर धैर्य, सबल अउर सकारात्मक सोच के दिशा सुनिश्चित करेला.\nLast Updated: April 19, 2021, 4:46 PM IST\nई चइत के महीना हऽ. भगवान श्रीराम के जनम के महीना. अब राम से बड़ा नायक के बा ? जेतना राम पर लिखाइल बा, कहाइल बा, गवाइल बा आ मंचन भइल बा, सीरियल-सिनेमा बनल बा, ओतना कवना नायक पर काम भइल बा ?...आ बात खाली भइला के नइखे, भावना के बा. जवना भावना से लोक में राम के स्वीकार कइल गइल बा, उ भाव दोसरा कवनो नायक के नइखे भेंटाइल. साँच कहीं त जीवन के हर भाव में राम बाड़े. राम हर काल में प्रासंगिक बाड़े. कोरोना काल में भी.\nहमनी के लोकगीतन में राम जनम से लेके मृत्यु तक बाड़े. सोहर से लेके ' राम नाम सत्य है' तक. हमनी के हर संस्कार में राम बाड़े. व्यवहार में राम बाड़े. गणना-गणित में राम बाड़े. भोजन-भजन में राम बाड़े. साँच पूछीं त राम रसायन आजो सब समस्या के समाधान बतावे में सक्षम बा. रामलीला आ रामचरित मानस आजो सबसे आसानी से समझ में आवे वाला दर्शन शास्त्र बा. सिनेमा-सीरियल खातिर सबसे इंटरेस्टिंग एक्शन बा, ड्रामा बा, इमोशन बा. मानी भा मत मानी राम के बिना राउर काम चले वाला नइखे.\nएह लोकप्रिय भजन से साफे पता चलsता कि भारतीय जनमानस के राम पर केतना भरोसा बा. विद्वान् लोग कहेला कि ऋग्वेद में भी राम के जिक्र बा लेकिन राम के स्थापित करे वाला पहिलका काव्य ‘वाल्मीकि रामायण' ह. महर्षि वाल्मीकि राम के महापुरुष मनले बाड़े.\n"धनि धनि अयोध्या रउरो भाग त परम सुहावन हो, ललना कहवां जनमले राम त केकरा ही लछुमन नूँ हो..' केकरा जनमले भरत....उठे सोहर हो / कोसिला के जनमले राम, सुमित्रा के लक्ष्मण हो, ललना केकई के भरत अब त अयोध्या उठे सोहर नूँ हो"...\nचइत अंजोरिया के नवमी, त राम जनम लिहले हो, ललना बाजे लागल अवध बधाव, महलिया उठे सोहर हो"\nबतावत चलीं कि भोजपुरी के पहिलका महाकाव्य रामे पर बा- ' अपूर्व रामायण ' . पूरबी पुरोधा महेन्दर मिसिर एकर रचना कइले बाड़े.\nरउरा जान के ताजुब्ब होई कि भोजपुरी भाषा में पहिलका समीक्षा-आलोचना के पुस्तक भी रामेकथा से जुड़ल बा- कमला प्रसाद मिश्र ' विप्र ' के ' रामकथा परम्परा में मानस '.\nगद्य में गणेश दत्त ' किरण' रचित उपन्यास 'रावन उवाच ' के कवनो जबाब नइखे.\nराम पर भोजपुरी काव्य पुस्तक त खूब लिखाइल बा. अविनाश चन्द्र ' विद्यार्थी ' के ' कौशिकायन’ आ ' सेवकायन ', कुंज बिहारी ' कुंजन ' के ' सीता के लाल', राम बचन लाल श्रीवास्तव के 'बनवासी की शक्ति साधना’, रामबृक्ष राय 'विधुर' के 'सीता स्वयंवर’, तारकेश्वर मिश्र ' राही' के ' लव कुश ' , विश्वनाथ प्रसाद ' शैदा ' के ' रावण-अंगद संवाद’, वीरेश्वर तिवारी के प्रबंधकाव्य ' लंका विजय ' , श्रद्धा नंद पांडेय के ' श्री रामकथा ', व्रतराज दूबे ' विकल ' के ' केकई माई ' , अनिरुद्ध त्रिपाठी ' अशेष ' के ' प्रेमायन' , हीरा ठाकुर के ' अंजनी के लाल ' , अमर सिंह के प्रबंधकाव्य ' मर्यादा पुरुषोत्तम ' आ ' विश्वामित्र ' , अनिरुद्ध त्रिपाठी 'संयोग' के ' रामप्रिया बनवासिनी ', ब्रजभूषण मिश्र के ' महावीर जी सदा सहाय ' , हीरालाल हीरा के 'केने बाड़ी सीता ' , कुंज बिहारी ' कुंजन ' के कुंजन रामायण, राम सुरेश पांडेय के ' रावन चरित मानस ' , भगवान मिश्र ' श्रीदास ' के ' बालकांड रामायण ' , बद्रीनारायण दूबे ' बक्सरी ' के ' राम रसायन ' , शिव भजन राय ' वैरागी ' के ' कवित रामायण' आ ' भजन रामायण ', भगवान सिंह ' भास्कर ' के ' भास्कर लोक रामायण ', रामलाल गजपुरी के ' रामचरित दर्शन ' , रामप्रवेश शास्त्री के ' रामभक्त हनुमान' , हीरा प्रसाद ठाकुर के ' सबरी ' आ ' रामजी के बिआह ', बद्री नारायण दूबे के ' श्री राम चालीसा ' , गोरखनाथ शर्मा के ' सीताहरण' आ व्रतराज दूबे ' विकल ' के ‘ सती उरमिला’ आदि प्रमुख बा.\nभोजपुरी के राष्ट्रगीत ' बटोहिया ' के कवि बाबू रघुवीर नारायण जी के कृति 'कुंवर विजयी रामायण' में युद्ध के प्रसंग देखीं -\nकुतुबपुर के कहत ' भिखारी', बूढ़ जवान बाल


नवम्बर 2013 – पृष्ठ2– Anjoria\nनवम्बर 19, 2013 Editor\nडूब गइल भोजपुरी व्यंग्य के चमकत सितारा. जनाब ‘मिर्जा खोंच’ (1.9.1952 – 19.11.2013) अब हमनी के बीचे ना रहनी. आजु सबेरे हम पटना पुस्तक मेला से लवटि के दिल्ली अइनी…\nछठ के गीत गावत मुंबई में रंग जमवले मनोज तिवारी\nनवम्बर 16, 2013 Editor\nरिंकू घोष आ श्वेतो तिवारी रहली लोग का नजर में महापर्व छठ का दिने डूबत सूर्य के अरघ दिहला का बाद अगिला दिने सबेरे उगत सूरज के अरघ देके परंपरा…\nस्मृति सिन्हा पर स्पेशल गाना\nभोजपुरी परदा के स्टार अदाकारा स्मृति सिन्हा रामास् मूवी मेकर्स के फिलिम ‘छपरा एक्सप्रेस’ में एगो स्पेशल गाना प थिरकत लउकीहें. निर्माता शिवनारायण बी. सिंह आ निर्देशक प्रेमांशु सिंह के…\nसाक्षी फिल्म्स के बैनर में बनत फिलिम ‘धड़कन’ के संगीतमय शुरूआत पिछला दिने एकर गीत रिकार्ड करा के एम फॉर यू स्टुडियो में भइल. निर्माता अनिल सिंह के एह फिलिम…\nयशी फिल्म्स प्रा०लि० के बैनर तले बनल निर्माता अभय सिन्हा आ व निशांत उज्जवल के ‘दूल्हे राजा’ के बॉक्स ऑफिस पर मिलल शानदार सफलता के जश्न पिछला दिने मुम्बई के…\nवइसे त डांसिंग डॉल सीमा सिंह अपना ठुमका आ लटक झटकां से नीमन नीमन लोग के होश उड़वले बाड़ी बाकिर अबकी जवना तरीका से होश उड़ावे आवत बाड़ी ओहसे प्रेम…\nछठ पर खुलल ‘छपरा एक्सप्रेस’\nबिहार में छठ पूजा के पावन अवसर पर सुपरस्टार खेसारीलाल यादव आ शुभी शर्मा के फिलिम ‘छपरा एक्सप्रेस’ रिलीज भइल. रामास मूवी मेकर्स आ एस. एस. क्रियेशन्स के बैनर तले…\nदिनेश यादव के सफल तिकड़ी\nनिर्देशक दिनेश यादव अपना सफल फिलिमन के तिकड़ी बना लिहलन. एह तिकड़ी के पहिला फिलिम रहल ‘धड़केला तोहरे नावे करेजवा’, दुसरकी रहल ‘प्रेम दीवानी’ आ तिसरकी से हैटट्रिक लगवले उ…\nछठ पर पवन-मोनालिसा के दू गो फिलिम\nमहान लोकपर्व छठ पूजा के पावन अवसर पर बिहार में भोजपुरी सुपरस्टार पवन सिंह आ हॉट गर्ल मोनालिसा के दू गो फिलिम रिलीज भइल, ‘‘जिददी आशीक’’ आ ‘‘देस परदेस’’. निर्देशक…\nमंजिल ओर डेग बढ़ावत चलली रूपा सिंह\nअपना अभिनय कौशल आ नीमन सुभाव का चलते भोजपुरी फिल्म जगत आपन अलगे पहचान बना चुंकल रूपा सिंह आजु भोजपुरी के बड़की-बड़की फिलिमन के हिस्सा होखे लागल बाड़ी आ साथही…


'छठि' याद अवला से अँखिया में बचपन जीये लागल! - IV24 News and Infotainment\nHomeराष्ट्रीयउत्तर प्रदेश‘छठि’ याद अवला से अँखिया में बचपन जीये लागल!\n‘छठि’ याद अवला से अँखिया में बचपन जीये लागल!\nOctober 31, 2019 उत्तर प्रदेश 0\nडाकेटर पिरीथिबीनाथ पाँड़े-\n‘छठि’ के नउवा सुनि के आपन गाँव, घर, दुआरि, डेरा, खरिहान, बर-बनिहार आ पाँड़े पोखरा याद आवे लागल। मुँड़ी पर फल-फूल, सिंघाड़ा, ठेकुआ, पूआ-पूड़ी, ठेकुआ, भीगल चाना, उखि के गेंड़, सिंहाड़ा, नीबू, पटउरा, सरीफा, मुरई (पतई लेके) तिल-तिलौरी, गूर, बतासा खुटकी, लचिदाना, कोन, सिंहाड़ा के हलुआ से भरल सूप, सूपली, दीया-दीयरी, अगरबत्ती, आ रँगल-चँगल बड़की डलिया-दौरी रखल सब याद आवे लागल।\nलोरि रुके के नाव नइखे लेत। गँउआ के आपन बचपन अँखिया में जीये लागल। उहो एगो समय रहे। अब त सब हेनर-बेनर होई गईल। जब अपने खूनवा पटीदार बनल बुझाए लागल त औरी के का कहल जाई। अपने घरवा के लोगवा एतना चटक आ चटकोर लउके लागल कि मानवाँ फाटे लागल।\nना अब गाँव बा, ना घर बा आ ना दुआरि रहल; ना डेरा बा, ना खेत बा, ना खरिहान बा, ना गाइ बा, ना बैल बा, ना बछवा-बछिया बीया, आ नाहीं बाग-बगइचा बा। सब बिलाइ गइल, उधियाइ गईल। सब बेकति मरि गइल, आ जीअतो मरला लेखा बुझाये लागल। हेराइ गइल; बिछुड़ि गइल; भुलाइ गइल गँउवा के डाँड़-डँड़ार। अब त केहू के खोजहूँ के मन ना करेला। जब दियानत में कवनो खोटि आ जाला नू त मनवा सब केहू से फाटि जाला। ना उधो के लीहल आ ना माधो के दीहल। ना मूअला में आ न जियला में। एही से नू कहल जाला, एइजा सब केहू स्वारथ के पुतला बा।\nआ ईहो साँचि बा ओने की ओर से आपन जिनगी बैरंग चिट्ठी-पतर लेखा होई गइल बा।\nइ त एगो हावा के झँकोर हवे आ भाव के हिलोर हवे। मनवा ना मानल ह त लिखि देहनी हाँ; बाकिर इहो बतिया सही बा कि इ पानी के बुदबुदवा हवे, जलदिये फूटि जाई।\nजइसे घाव पाकि जाला त फोड़ा बनि जाला आ अचके में फूटि-फाटि के अकोर हो जाला; ओही तरी, हमार छठि आ घरि-दुआर के मोह फूटि-फाटि के अकोरि होइ गइल बीया। साँचो कहीं त अब ना त छठि मइया बाड़ी आ ना साँचका पूजाई। खाली बा त एगो डरि बा; जब तक जीयत बाड़ू मनावत रह छठि के।\nकुछू बुझाइल कि ना हो।\n(सर्वाधिकार सुरक्षित : डॉ० पृथ्वीनाथ पाण्डेय, प्रयागराज; ३१ अक्तूबर, २०१९ ईसवी)\nचौराहे पर खड़ी जवानी


बेतिया – Page6– टटका खबर\nरिटायर्ड शिक्षक के गोली मार के हत्या\nपश्चिम चंपारण जिला के बेतिया मुफ्फसिल के वानीछापड़ गांव मे आजु शुक का दिने कुछ अपराधी एगो रिटायर्ड शिक्षक के गोली मार के हत्या कर दिहले. पुलिस बतावत बिया कि शिक्षक त्रिलोकी रमण झा आज साँझ शाम जब बाजार से घरे लवटत रहले तबहिए पहिले से गात लगा के बइठल अपराधी गोली मार के उनकर\nदेश मे नेता के नइखे नीति के जरूरत बा कहलन वशिष्ठ नारायण सिंह\nबिहार मे सत्तारूढ़ जदयू. के प्रदेश अध्यक्ष वशिष्ठ नारायण सिंह आजु बेतिया में जदयू के जिला कार्यकर्ता सम्मेलन के संबोधित करत कहलन कि आजु देश के नेता ना नीति के विकल्प के जरूरत बा. कहलन कि देश मे बेरोजगारी, भ्रष्टाचार आ महंगाई चरम पर बा आ केन्द्र सरकार एकरा के दूर करे में फेल हो\nबेतिया के बानुछापुर में सिपाही के हत्या\nपश्चिम चंपारण जिला के मुफस्सिल इलाका के बानुछापर गांव मे काल्हु देर रात कुछ अपराधी एगो सिपाही रजनीश कुमार के गोली मार के हत्या कर दिहले. पुलिस बतावत बिया कि सिपाही रजनीश कुमार बानुछापर गांव में अधिवक्ता वृज मोहन मिश्रा के आवास पर ड्यूटी कर के सूतल रहलें जब अपराधी धावा बोलले आ गोली मार\nबेतिया में पैक्स अध्यक्ष से आठ लाख के लूट\nपश्चिम चंपारण जिला के जगदीशपुर इलाका के जमुनियां गांव का लगे काल्हु बेतिया अरेराज रोड पर कुछ अपराधी पश्चिम सरैया पंचायत के पैक्स: अध्यक्ष अहमद अली से लगभग आठ लाख रूपिया लूट लिहले. अहमद अली पंजाब नेशनल बैक के बेतिया शाखा से रूपिया निकाल के मोटरसाइकिल से अपना घरे आवत रहुवन जब एगो दोसरा मोटरसाइकिल\nपूर्वी चंपारण के मलाही इलाका के होरिल छपरा के एगो आदमी अपना दामाद पर आरोप लगवले बा कि उ उनका बेटी के अपना घरे बोला के ओकरा के पचास हजार रुपिया में एगो आदमी के बेच दिहले बा. दामाद चनपटिया इलाका के गिधा गाँव के ह आ लड़िकी के खरीदे वाला बंद कर के रखले\nपटना के आईजीएमआई में एडमिशन पर लागल रोक हटवलसि आईएमसी\nपटना के इंदिरा गाँधी आयुर्विज्ञान संस्थान मे नया सत्र में विद्यार्थियन के दाखिला पर लगावल रोक मेडिकल काउन्सिल हटा लिहलसि आ अब एह संस्थान में एह साल एडमिशन होखी. साथ ही बेतियो के सरकारी मेडिकल कॉलेज में नया दाखिला पर लागल रोक हटे के उमेद बन गइल बा. एह मेडिकल कॉलेज में सौ सीट पर\nबिहार विद्यालय परीक्षा समिति काल्हु आपन मैट्रिक के रिजल्ट निकललसि त ओहमे आरा के एचएन हाई स्कूल के अभिषेक कुमार पहिला नंबर पर अइलें. दुसरा नंबर पर बेतिया के राजकीय हाई स्कूल के अखिलेश कुमार आ तिसरका जगहा पर पटना गुलजारबाग के राजकीय हाई स्कूल के शिवम दूबे अउर पीरो के पुष्पा हाई स्कूल के\nसड़क दुर्घटना में घवाहिल के मौत\nबेतिया एसएसबी कैंप का नियरे एगो ट्रैक्टर आ जीप के टक्कर में नाहियो त आधा दर्जन बाराती घवाहिल हो गइल रहलें. ई लोग रामनगरी के रहुवे आ बारात जात रहे. घवाहिलन में एगो मनोज कुमार वल्द केदार साह के बेतिया एमजेके अस्पताल में इलाज के दौरान मौत हो गइल.\nबेतिया नगर के बुलाकी सिंह चौक क लगे शुक के रात एगो अपराधी एगो सोना कारीगर के मारपीट के घवाहिल कर दिहलसि आ ओकरा लगे से हजारो रुपिया के सोना के गहना लूट ले गइल. ऊ आदमी एगो गहना के दुकान में काम करेला.\nपिपरासी पीपा पुल के पुहंच पथ धंस गइल\nपिपरासी में गंडक नदी पर बनल पीपा पुल के पहुंच पथ सोमार का रात अचके में बढ़ल पानी का चलते धंस गइल जवना से उत्तर ओर के बहरी वाल छोर पर पानी बहे लागल. एकरा बाद ओह पीपा पुल पर आइलगइल बन्द हो गइल आ दुनु ओरि बैलगाड़ियन, ट्रैक्टर वगैरह के लमहर लाइन लाग गइल\nउधार ना चुकावे का चलते कर्जदार का घर में ताला लगा दिहलसि कर्जा देबे वाला\nबेतिया के नौरंगाबाद मुहल्ले में उधार के पइसा ना चुका पावे वाला कर्जदार का घर पर कर्जा देबे वाला आदमी ताला मार दिहलसि. कर्जदार राघव प्रसाद दास एह बाबत नगर थाना में केस दर्ज करवले बाड़न. कहना बा कि पचास हजार के कर्जा में से इकइस हजार लवटा चुकल बाड़न आ बाकी चुकावे ला समय


छोड़ शहर के सपन सुनहरा – Anjoria\nजून 28, 2010 अजय दीक्षित, भोजपुरी फिल्म\nहालही में वर्ल्ड चेकअप मूवी का बैनर में छोड़ शहर के सपन सुनहरा फिल्म के घोषणा कइल गइल बा जवन कि पारिवारिक आ एक्शन प्रधान फिल्म होखी. एह फिल्म के मुख्य कलाकारन में अजय दीक्षित, सिद्धार्थ सेंगर, गुंजन कपूर, पिंकू श्रीवास्तव के नाम बा. बाकी कलाकारन के चुनल जा रहल बा.\nफिल्म के निर्माता सुनील गुप्ता, निर्देशक ब्रजभूषण, कथा पटकथाकार प्रवीण विश्वकर्मा, गीतकार अशोक सिन्हा, संगीतकार के रत्नेश, आ छायांकन त्रिलोकी चौधरी के होखी.


सगाई – Anjoria\nभोजपुरी के अव्वल अदाकारा रिंकू घोष के सगाई कुछ दिन पहिले ओमान में पेप्सीको कंपनी के एगो अधिकारी अभिजीत दत्ता राॅय का संगे हो गइल. एह खबर के पुष्टि उनकर जनसम्पर्क अधिकारी शशिकांत सिंह क दिहले बाड़े. बतवले कि ई सगाई रिंकू घोष के बाप महतारी के पसंद से भइलपूरा पढ़ीं…


Know the story of Munshi Premchand on his birthday what is his real name Bhojpuri: मुंशी प्रेमचंद के जनमदिन पर जानीं लमही क हाल, का ह उनकर असली नाम! – News18 Hindi\nBhojpuri: मुंशी प्रेमचंद के जनमदिन पर जानीं लमही क हाल, का ह उनकर असली नाम!\nप्रेमचंद के जनमदिन पर हर साल लमही में तीन दिन क मेला लगयला. राज्य क संस्कृति विभाग पूरे आयोजन क जिम्मेदारी संभारयला. संगोष्ठी, चर्चा-परिचर्चा अउर प्रेमचंद के कहानी-उपन्यास पर आधारित नाटक क मंचन पूरे तीन दिन चलयला. देश-विदेश क रचनाकार, संस्कृतिकर्मी, रंगकर्मी तीन दिन लमही में जुटयलन.\nबनारस शहर से आजमगढ़ जाए वाली सड़क पर लगभग साढे़ आठ किलोमीटर गइले के बाद एक गांव पड़यला, नाम हौ लमही. इ गांव कवनो मामूली गांव नाहीं हौ. इहां क मट्टी एक अइसन कलमकार पैदा कइले हौ, जवन हिंदी कहानी अउर उपन्यास के देश में ही नाहीं, बल्कि दुनिया में सम्मान दियउले हौ. ओनकर लिखल आज भी ओतनय ताजा हौ, जेतना तब रहल जब उ लिखल गयल रहल. इ रचनाकार ध्रुव नक्षत्र की नाईं आज भी अपने जगह बनल हौ, अउर रोशनी बिखेरत हौ. जी हां, हम बात मुंशी प्रेमचंद क करत हई. सन 1880 में 31 जुलाई के लमही में ही धनपत राय श्रीवास्तव क जनम भयल रहल. बाद में उ मुंशी प्रेमचंद के नाम से लिखय लगलन अउर एही नाम से सरनाम होइ गइलन. प्रेमचंद अपने कहानी, उपन्यास के बल पर एतना सरनाम भइलन कि ओनकर गांव आज रचनाकारन बदे तीर्थ बनि गयल हौ. लेकिन इ तीर्थ शासन-प्रशासन के उपेक्षा क शिकार हौ.\nप्रेमचंद के जनमदिन पर हर साल लमही में तीन दिन क मेला लगयला. राज्य क संस्कृति विभाग पूरे आयोजन क जिम्मेदारी संभारयला. संगोष्ठी, चर्चा-परिचर्चा अउर प्रेमचंद के कहानी-उपन्यास पर आधारित नाटक क मंचन पूरे तीन दिन चलयला. देश-विदेश क रचनाकार, संस्कृतिकर्मी, रंगकर्मी तीन दिन लमही में जुटयलन. लेकिन जेकरे बदे सबकुछ होला, ओकर स्मारक तमाम घोषणा के बाद भी नाहीं बनि पइले हौ.\nलमही में 10 साल पहिले तक इ तीन दिन क कार्यक्रम भी नाहीं होत रहल. नागरी प्रचारिणी सभा के अगुआई में 31 जुलाई के लेखक-साहित्यकार लोग गांव में जुटय अउर प्रेमचंद के प्रतिमा के सामने मैदान में सभा-संगोष्ठी कइके उपन्यास सम्राट के श्रद्धांजलि अर्पित करय. बाद में शहर क पुरानी नाटक संस्था गोकुल आटर््स सन 1984 से लमही में मुंशी प्रेमचंद के कहानी पर आधारित नाटक क मंचन करय क परंपरा शुरू कइलस. शहर क दूसर संस्था भी बाद में आपन नाटक लेइके 31 जुलाई के लमही पहुंचय लगलिन. अब लमही में 31 जुलाई के पूरे दिन भर क कार्यक्रम होवय लगल. गांव में मेला क माहौल रहय. प्रेमचंद क मुरीद लोग दुनिया भर से लमही के मट्टी क तासीर जानय बदे 31 जुलाई के गांव में पहुंचय लगलन. गांव क लोग भी लिट्टी-चोखा से सबकर स्वागत करय. जे भी 31 जुलाई के कभौ लमही गयल होई, लिट्टी-चोखा क स्वाद आज भी ओहके याद होई.\nकोरोना के नाते पिछले साल लमही में आयोजन नाहीं भयल, अउर एह साल भी सार्वजनिक कार्यक्रम न होई. लेकिन कुछ संस्था अपने स्तर पर प्रेमचंद के श्रद्धांजलि देवय के तइयारी में हइन. प्रेमचंद मार्गदर्शन केंद्र प्रतीकात्मक रूप से एक संगोष्ठी कार्यक्रम क रूपरेखा बनइले हौ, अउर शहर क नाटक संस्था प्रेरणा कलामंच प्रेमचंद क कहानी देवी पर आधारित नाटक क मंचन करी. निजी स्तर पर अउर भी कुछ कार्यक्रम होइहय. प्रेरणा कलामंच क निदेशक फादर आनंद के अनुसार, गांव में ही मौजूद एक सभाकक्ष में लगभग 100 लोगन के उपस्थिति में नाटक क मंचन होई.\nप्रेमचंद जेतना बड़ा लेखक रहलन, ओह हिसाब से ओनके स्मृति के सजावय, संवारय क काम आजतक नाहीं होइ पइले हौ. जनमदिन पर 31 जुलाई के शासन-प्रशासन के तरफ से हर साल बड़ी-बड़ी घोषणा त होला, लेकिन जमीन पर उतरल कुछ नाहीं हौ. सन 2005 में संयुक्त प्रगतिशील गठबंधन क सरकार प्रेमचंद के 125वीं जयंती पर बड़ा आयोजन कइले रहल. एकरे बदे अच्छा-खासा बजट आवंटित भयल रहल अउर पूरे सालभर देशभर में कार्यक्रम चलल रहल. मुख्य कार्यक्रम 31 जुलाई के लमही में भयल रहल अउर ओह समय क केंद्रीय संस्कृति मंत्री एस. जयपाल रेड्डी अउर मुख्यमंत्री मुलायम सिंह यादव कार्यक्रम में शामिल भयल रहलन. मंच से दूनों नेता प्रेमचंद बदे घोषणा क बौछार कइ देहलन. प्रेमचंद के स्मृति में लाइब्रेरी, संग्रहालय, प्रेक्षागृह, शोध संस्थान, प्रेमचंद के पुश्तैनी घर क स्मारक के रूप में जीर्णोद्धार आदि क घोषणा भइल रहल. लेकिन एक ठे छोट क सभाकक्ष छोड़ि द त आजतक कवनो घोषणा जमीन पर नाहीं उतरल हौ. इहय नाहीं, ओकरे बाद भी हर साल 31 जुलाई के घोषणा भयल हौ, लेकिन अइसन लगयला जइसे प्रेमचंद घोषणा क देवता होइ गयल हयन अउर घोषणा चढ़उले से ही उ प्रसन्न होइ जालन.\nप्रेमचंद क पुस्तैनी घर आज भी खड़हर के रूप में ओइसय पड़ल हौ. गांव में जाए वाली सड़क क मरम्मत भी 31 जुलाई से पहिले होला, ताकि सरकारी अधिकारिन के गांव में पहुंचय में दिक्कत न होय. हां, गांव तक शहर क मंडी जरूर पहुंचि गइल हौ. बनारस क बड़ी सब्जी मंडी अब लमही में लगय लगल हौ. अपने उपन्यास रंगभूमि में जवने उद्योगीकरण अउर शहरीकरण के नफा-नुकसान क विरोध प्रेमचंद सूरदास के माध्यम से कइले हउअन, आज खुद ओनकर गांव बजार के नफा-नुकसान में फंसि गयल हौ. अइसन लगयला जइसे प्रेमचंद अपने खड़हरे पर बइठि के रंगभूमि के सूरदास की नाईं गांव में बजार क धमक टुकुर-टुकुर निहारत हयन.\nप्रेमचंद हिंदी क एकमात्र अइसन लेखक हयन, जेकरे परिचय बदे ओनकर नाम ही काफी रहयला. आम से लेइके खास तक प्रेमचंद के जानयला, समझयला. अइसन केव न होई जेकरे जबान पर प्रेमचंद क दुइ-चार कहानी न होय. अपने लिखावट के बल पर प्रेमचंद सबके दिल पर राज करयलन. ओन्हय कथा सम्राट, उपन्यास सम्राट कहल जाला. प्रेमचंद भारत क, इहां के समाज क, समाज में समाइल समस्या क असली चित्र शब्द के माध्यम से कगजे पर उतरले हउअन. ओनके लेखन क इहय बड़ी खासियत हौ. गांव, गरीब, किसान, मजदूर, साहूकार, ऊंच-नीच, जाति-धरम क समस्या ओनके निशाने पर रहल हौ. इ कुल समस्या आज भी देश-समाज में मौजूद हइन, रूप भले ही बदलि गयल होय. एही बदे जे भी ओनकर लिखल पढ़यला, सीधे एकाकार होइ जाला. विषय पर प्रेमचंद क पैनी पकड़ रहल अउर इहय पैनापन ओनके कालजयी रचनाकार बनइलस. हिंदी में लिखि के जेतना उ देश में लोकप्रिय भइलन, ओहसे कम विदेश में लोकप्रिय नाहीं हयन. ओनके एक-एक कहानी, किरदार पर शोध भयल हौ, अबही भी होत हौ, आगे भी होअल करी. ओनके जनमदिन पर लमही में जवन मेला लगयला, उ ओनके प्रतिमा पर फूल चढ़ावय बदे नाहीं, बल्कि जवन उ प्रतिमान बनउले हयन, ओहपे श्रद्धा क फूल चढ़ावय बदे. (सरोज कुमार वरिष्ठ स्तंभकार हैं. यह उनके निजी विचार हैं.)


Home News Tags फरीदाबाद जिला के 41 क्षेत्रों में 337 माईक्रो कंटेनमेंट जोन घोषित : डॉ. गरिमा मित्तल\nNews Tag: फरीदाबाद जिला के 41 क्षेत्रों में 337 माईक्रो कंटेनमेंट जोन घोषित : डॉ. गरिमा मित्तल\nफरीदाबाद जिला के 41 क्षेत्रों में 337 माईक्रो कंटेनमेंट जोन घोषित : डॉ. गरिमा...\nफरीदाबाद, 22 अप्रैल। जिला मजिस्ट्रेट डॉ. गरिमा मित्तल ने जिला में कोरोना वायरस के फैलाव को रोकने के लिए 41 स्थानों पर 337 छोटे माईक्रो कंटेनमेंट जोन घोषित किए...


टटका खबर, बुध, वैशाख अँजोरिया सप्तमी, 2078 विक्रमी – टटका खबर\nMay 19, 2021 चंपारण, जौनपुर, देवरिया, पालघर, पूर्वांचल विश्वविद्यालय, बलिया, मिर्जापुर, शेयर बाजार, सारण, सोनभद्र\nतीन गो निर्दोष साधुवन के बेदर्दी से हत्या कइला के पाप से शापित महाराष्ट्र के पालघर जिला में चक्रवाती तूफान ताउते साढ़े तीन सौ मकानन के नुकसान चहुँपवलसि आ तीन जने के जान ले लिहलसि. जब जब पालघर के नाम सुने के मिलेला तब तब ओह साधुवन के मौत के दृश्य आँखिन को सोझा दहकावे लागेला.\nसूचना के अधिकार का तहत माँगल गइल जानकारी से पता चलल बा कि केंद्र में नरेंद्र मोदी के सरकार वनला का बाद से अबले डेढ़ दर्जन आईपीएस अधिकारियन के जबरिया सेवा मुक्ति दीहल गइल बा. एकरा अलावे पाँच जने पर मुकदमा चलावे के अनुमति दीहल गइल बा आ करीब दू दर्जन आईपीएस अधिकारी निलंबित चलत बाड़ें.\nजौनपुर जिला के जलालपुर इलाका के सिरकोनी गॉव का मुसहर बस्ती में परसो सोमार का दिने लागल आग में कई गो मढ़ई जर के राख हो गइली सँ. एह आग का चपेया में 50 बरीस के एगो बीमार मेहरारु के मौत हो गइल.\nसोनभद्र जिला के राबर्ट्सगजं शहर का फ्लाईओवर पर तेज रफ्तार से जात बाइक सवार के बाइक बेकाबू हो के डिवाइडर से टकरा गइल आ उधियात फ्लाईओवर से निचे गिर गइल. एह हादसा में बाइक पर सवार दू गो नवहियन के मौत ठाँवे पर हो गइल.\nबलिया जिला के खेजूरी थाना का बहेलिया गाँव में माटी डलवावे के लेके दू गो पड़ोसी परिवारन में लड़ाई हो गइल. एह मारपीट में घवाहिल चार लोग में से एगो बूढ़ के मौत काल्हु मंगल का दिने हो गइल.\nपश्चिम चंपारण जिला के पिपरासी थाना के गौरेया गाँव में एगो पाँच बरीस लईका के मौत पानी भरल गड़ही में गिरला से हो गइल.\nबलिया जिला के फेफना थाना के पाँच गो सिपाहियन के निलंबित कग दीहल गइल जब एगो वायरल वीडियो में देखल गइल कि कइसे ई लोग सोमार रात गंगा नदी में बहत आइल एगो लाश के अंतिम संस्कार बेहूदा तरीका से कइल.\nसारण जिला के डोरीगंज इलाका के बलवन टोला के एगो आदमी नदी में नहाए गइल बाकिर गहीर पानी में डूबे लागल. लोग तुरते ओकरा के निकाल के अस्पताल ले गइल बाकिर तबले ओकर मौत हो चुकल रहुवे.\nमिर्जापुर जिला के जिगना इलाका के गुनौरा गाँव के एगो औरत के करेंट लगला से मौत हो गइल. ऊ पेटो से रहुवे.\nसारण जिला के बनियापुर इलाका में पेट्रोल पंप का लगे खड़ा ट्रक के तलाशी लिहला पर ओहमें विदेशी शराब के 316 कार्टन लादल मिलला का बाच पुलिस ओकरा ड्राइवर के गिरफ्तार कर लिहलसि.\nदेवरिया में सरकारी कोरोना अस्पताल में भरती मरीजन के उनुका परिवार के लोग अब बाहर लगावल टीवी पर देख सकेला. जिलाधिकारी आशुतोष निरंजन के निर्देश पर लगावल एह टीवी से मरीजन के देखरेख में पारदर्शिता आई.\nवीर बहादुर सिंह पूर्वांचल विश्वविद्यालय में राष्ट्रीय शिक्षा नीति 2020 का हिसाब से समान पाठ्यक्रम शैक्षिक सत्र 2021 -22 से लागू कइला का बारे में विचार करे खातिर मंगल का दिने आनलाइन बइठक कुलपति प्रो. निर्मला एस.मौर्य का अध्यक्षता में भइल. तय कइल गइल कि 25 मई तकले हर विषय के अध्ययन परिषदन के बइठक करवा के संस्तुति विश्वविद्यालय के भेज दीहल जाव.\nदेश के शेयर बाजारन में काल्हु मंगल का दिने लगातार दूसरको दिन जोरदार लिवाली देखल गइल आ सेंसेक्स सेंसेक्स 50 हजार पार कर गइल. निफ्टी 15100 से उपर बंद भइल. बाकिर दुनिया के बाजारन से मिलत संकेत बतावत बा कि बिकवाल आजु आपन दम देखइहें आ बाजार में गिरावट देखे के मिल सकेला.